Azra zarobljenicima sekla i polni organ | Novosadski informativni portal 021\nOvaj tiražni američki dnevnik preneo je svedočenje Stiva i Lusi Loman, kod kojih je u gradiću Stentonu poslednjih pet godina živela Bašićeva. "Bilo joj je muka samo kada je ubila prvog čoveka jer je bila licem u lice s njim. Situacija ubij ili budi ubijen. Posle prvog smaknuća, ostala su išla mnogo lakše", rekao je Stiv Loman za "Njujork tajms".\nLomanovi navode da Bašićeva nikad nije krila da je učestvovala u sukobima. Ona im je ispričala da je, navodno, prisustvovala kada su srpski vojnici silovali devojčicu. Loman je rekao da je ona kasnije naišla na jednog od "vojnika silovatelja" i da nije dozvolila svojim saborcima da ga ubiju iz vatrenog naoružanja, već da mu je ona odsekla polni organ. Advokat Bašićeve Petrik Neš nije želeo da komentariše navode lista.\nPrema sudskim dokumentima, 52-godišnja Bašićeva je optužena da je 1992. godine jednog zatvorenika izbola nožem u vrat. Optužnica je, takođe, tereti za paljenje zatvorenika, čupanje noktiju, otkidanje ušiju i urezivanje krstova i slova "s" u meso zatvorenika. Prvi logor za Srbe na području Dervente, formiran 12. aprila 1992. godine, bio je u Domu JNA i kroz njega je prošlo više od 200 Srba.\nSaslušanje o ekstradiciji Bašićeve biće održano 22. avgusta pred Okružnim sudom u Leksingtonu u američkoj saveznoj državi Kentaki, saopšteno je nedavno iz ovog suda. Kancelarija državnog tužioca za istočnu oblast Kentakija želela je da statusna konferencija bude održana do 1. juna, ali je advokat Neš rekao da mu je potrebno dodatno vreme za pripremu slučaja.\nPodsećamo, Bašićeva je uhapšena 15. marta u Stentonu na osnovu međunarodne poternice koju je izdao Sud BiH zbog sumnje da je kao pripadnica hrvatske vojske učestvovala u mučenjima i ubistvima Srba u logorima u Derventi od aprila do juna 1992. godine.


RTCG - Radio Televizija Crne Gore - Nacionalni javni servis :: Region :: Ešton: Svaka čast Dačiću i Tačiju\nBEOGRAD – PRIŠTINA 14. 02. 2013. 15:23 >> 15:20 2\nBEOGRAD – PRIŠTINA\nEšton: Svaka čast Dačiću i Tačiju\nVisoka predstavnica Evropske unije za spoljnu politiku i bezbjednost Ketrin Ešton ocijenila je da su razgovori o normalizaciji odnosa Kosova i Srbije "težak proces", ali da daje rezultate, kao i da očekuje podršku Savjeta bezbednosti UN.\nKetrin Ešton je u redovnom godišnjem izveštaju pred Savetom bezbjednosti UN izjavila da dijalog daje rezultate.\n"Imamo sporazum o integrisanom upravljanju granicom i sada su svi prelazi postali funkcionalni. Imamo sporazum o zaštiti kulturnog i vjerskog nasleđa i imamo i sporazum o zvaničnicima za vezu koji će biti u kancelarijama EU u Beogradu i Prištini", navela je Ešton.\nVisoka predstavnica je ocijenila da je od izuzetnog značaja prošlonedeljni susret predsjednice Kosova Atifete Jahjaga i predsjednika Srbije Tomislava Nikolića u Briselu i najavila da će se proces nastaviti sljedeće nedelje novim susretom premijera Hašima Tačija i Ivice Dačića.\n"Želim da iskoristim ovu priliku i da pohvalim premijera Dačića i premijera Tačija za pristup ovim razgovorima i smjelost koju su time pokazali. To nije lak proces ni za jednog od njih, ali oni imaju našu podršku i računam na podršku ovog savjeta", kazala je Ketrin Ešton.


Amerika saopštila zašto je ubijen Sulejmani - 07.01.2020, Sputnik Srbija\nAmerika saopštila zašto je ubijen Sulejmani\nIranski general Kasem Sulejmani pripremao je atentat na američke diplomate i vojnike, izjavio je savetnik američkog predsednika za nacionalnu bezbednost Robert... 07.01.2020, Sputnik Srbija\namerika i iran na rubu rata, svet, vesti, iran, kasem sulejmani\n19:47 07.01.2020 (Osveženo: 20:00 07.01.2020)\n© OFFICIAL KHAMENEI WEBSITEIranci nose kovčeg sa telom generala Kasima Sulejmanija na ceremoniji opraštanja od ubijenog generala u Teheranu\n© OFFICIAL KHAMENEI WEBSITE\nIranski general Kasem Sulejmani pripremao je atentat na američke diplomate i vojnike, izjavio je savetnik američkog predsednika za nacionalnu bezbednost Robert O’Brajan.\n„Informacije obaveštajnih službi koje smo imali i koje smatramo vrlo značajnim ukazivale su na to da su se Sulejmani i oni sa kojima je bio u zaveri pripremali da narednih dana ubiju veliki broj američkih diplomata i vojnika“, rekao je O’Brajan za „Foks njuz“.\nO’Brajan je dodao da je Sulejmani od samog početka bio umešan u iranski nuklearni program.\nOn je istovremeno naglasio da Sulejmanijeva likvidacija ne protivreči principima predsednika Donalda Trampa.\n„Predsednik smatra da slabost provocira, a ja smatram da u istoriji možemo pronaći mnogo sličnih primera. Ova ideja bila je kamen temeljac spoljne i nacionalne politike u oblasti bezbednosti za predsednika Trampa“, zaključio je američki zvaničnik.\nU noći 3. januara, Sjedinjene Američke Države izvele su operaciju na području bagdadskog aerodroma u kojoj su poginuli iranski general Kasem Sulejmani i zamenik lidera iračkih šiitskih ustaničkih snaga Abu Mahdi el Muhandis. Vašington ih smatra umešanim u organizaciju napada na Ambasadu SAD u Bagdadu.


Faktor | U Americi odobrena vakcina kompanije Johnson & Johnson koja se primjenjuje u jednoj dozi\n28.02.2021. / 10:44\nSjedinjene Američke Države odobrile su upotrebu vakcine kompanije Johnson & Johnson koja se primjenjuje u jednoj dozi.\nOvo je treća vakcina protiv koronavirusa koju je Amerika odobrila, saopćeno je iz američke Uprava za hranu i lijekove (FDA).\nVakcina kompanije Johnson & Johnson poznatija kao "Janssen Covid-19", koja se može skladištiti u frižideru, sada će se davati pacijentima u SAD u kojoj se već koriste vakcine kompanija Pfizer i Moderna, piše Euronews.\nZdravstveni eksperti iščekuju vakcinu koja se daje u jednoj dozi što će pomoći da se ubrza vakcinacija dok traje borba protiv virusa koji je do sada uzrokovao smrt više od 510.000 Amerikanaca i mutira na zabrinjavajuće načine.\nFDA je saopćila da najnovija vakcina nudi jaku zaštitu od ozbiljnih bolesti, hospitalizacije i smrtnog ishoda.\n- Nakon rigozorne analize podataka stručnjaci FDA i ljekari utvrdili su da vakcina ispunjava kriterije FDA u smislu sigurnosti i efikasnosti za hitno odobrenje – kazao je Peter Marks, direktor Centra za biološke procjene i istraživanje pri FDA.\nJedna doza vakcine kompanije Johnson & Johnson štiti u 85,9 posto slučajeva od teških simptoma COVID-19, utvrđeno je u studiji u kojoj je učestvovalo 43.000 ljudi na tri kontinenta.\nUtvrđeno je da je vakcina efikasna i u zemljama kao što je Južnoafrička Republika, gdje se šire zabrinjavajuće varijante virusa.\nvakcinakoronavirusJohnson i Johnson\nPodaci ZJZ TK\nCrni dan: U TK za 24 sata preminulo 13 Covid-bolesnika\nU BiH registrovano 722 novozaraženih koronavirusom, preminulo 86 osoba\nU Kantonu Sarajevo 85 novozaraženih koronavirusom, 144 osobe se oporavile\nObjavila državna TV\nPovrijeđen i vatrogasac\nReagirala zastupnica i reis\nŠovinističke poruke iz Pljevalja: "Ustala je Sparta srpska, neće ovo biti Turska..."


Najprodavaniji automobili na svetu prodati u više od 10 miliona jedinica\nAuto Autor:Dragana Pandurević Jovović13. Feb. 202015:04\nVolkswagen automobili na sajmu u Čikagu; FOTO: EPA-EFE/TANNEN MAURY\nSa oko 10,83 miliona prodatih jedinica u 2019, trenutno najzastupljeniji proizvođač vozila na svetu je nemačka grupacija Volkswagen. Odmah iza njih je grupacija Renault–Nissan–Mitsubishi sa brojkom od 10,75 miliona, dok je iza njih sa 10,59 Toyota.\nKad je u pitanju francusko-japansko partnerstvo, posebno je zanimljiv podatak da je ukupnom broju lavovski udeo imao Nissan sa 5,65 miliona novih automobila, dok je Renault prodao 3,9 miliona novih četvorotočkaša, a treći član grupacije Mitsubishi je doprineo sa 1,2 miliona primeraka.\nNissan je imao pad prodaje od tri procenata u proteklih 365 dana, dok je Mitsubishi prodao za 18 odsto više vozila, a Renault za tri.\nNekadašnji neprikosnoveni globalni svetski lider, barem kada se posmatra period do 2008, General Motors, izgubio je korak u trci sa najprodavanijim modelima, jer je 2019. isporučio oko devet miliona novih automobila na adrese kupaca širom sveta.


Državni organi saradnju sa NVO vide kao nametnutu obavezu » CDT\n06/11/2020 CDT Portal\nDržavni organi pristupaju saradnji sa nevladinim organizacijama kao nametnutoj obavezi pa je i uticaj organizacija u procesu donošenja odluka više formalan nego suštinski, ocijenila je koordinatorka istraživačkog centra CDT-a Milena Gvozdenović.\nGvozdenović je na onlajn panel diskusiji „Održivost i dometi – predstavljanje Indeksa organizacija civilnog društva (OCD)“ kazala da međusobna saradnja, razumijevanje i dijalog državne uprave i civilnog sektora uglavnom nijesu na zavidnom nivou.\nGvozdenović je, predstavljajući Indeks održivosti OCD, kazala da se on sastoji se od sedam dimenzija koje obuhvataju najznačajnije aspekte za djelovanje i funkcionisanje sektora – pravni okvir, organizacioni kapaciteti, finansijska održivost, javno zagovaranje, imidž, pružanje usluga i infrastruktura\nOna je kazala da se u 2019. godini ukupna održivost organizacija civilnog društva nije promijenila, pa samim tim ni rezultati za svih sedam dimenzija.\nKako je dodala, svaka dimenzija se ocjenjuje skalom od sedam bodova u kojoj jedan označava vrlo napredan nivo, a sedam ukazuje na nizak nivo razvoja.\n“Generalna ocjena za Crnu Goru iznos četiri, ona je godinama nepromijenjena. U poređenju sa regionom, stanje u civilnom sektoru je lošije jedino u Srbiji”, rekla je Gvozdenović.\nNajbolje je ocijenjen pravni okvir (3.5), zagovaranje (3.5) i infrastruktura (3.6), dok su lošije ocijenjeni pružanje usluga (3.9), javni imidž (4.2), organizacioni kapaciteti (4.2). Najslabije je ocijenjena finansijska održivost (4.8) civilnog društva.\nNajznačajniji pojedinačni pozitivni pomaci koji je reflektovao Indeks OCD u posljednje dvije godine se, kazala je Gvozdenović, tiče unapređenja finansijskog okvira za  djelovanje civilnog sektora što je posljedica sistema javnog finansiranja nevladinih organizacija koji je uveden izmjenama zakona u 2017. godini.\n“Inicijative i sugestije NVO-a koje su usmjerene na procese koji se odvijaju u društvu često nailaze nanerazumijevanje uloge NVO-a u jednom društvu. To se dešavalo i pored deklarativne posvećenosti prema saradnji sa nevladnim sektorom koji je vlast iskazivala, a uprkos kojoj dolazi do konfrontacije kada NVO kritikuju javne politike“, dodala je ona.\nPredstavnica Ministarstva javne uprave (MJU), Marija Janković, navela je da u 2019. godini izdvojeno preko 3,7 miliona za projekte i programe nevladinih organizacija, od čega je podijeljeno 98,06 odsto. Janković je dodala da je finansirano 318 projekata, dok je pristiglo 970 prijava projekata i programa.\nKada je u pitanju tekuća godina, Janković kaže da još uvijek nije završen proces donošenja odluka o finansiranju projekata i programa, što, kako dodaje, negativno utiče na potrebe ciljnih grupa koje se trebaju zadovoljiti realizacijom ovih projekata i programa.\nJanković je kazala i da je potrebno ubrzati proces donošenja odluka o finansiranju projekata i programa i da u MJU nastoje da rok bude makar 90 dana od objave konkursa.\n„Propust je što u zakonu ne postoji rok, ispitivali smo zašto je je dinamika tako spora, iz državnih organa su odgovorili da zavisi od dinamike nezavisnih procjenijivača. Dinamika mora da bude naprednija“, rekla je Janković.\nOna je dodala da su u MJU posvećeni i jačanju javnih rasprava, te da ubuduće propisi neće moći da budu razmatrani na sjednicama Vladi ako MJU ne kaže da su svi propisi javnih konsultacija ispoštovani.


Tag / Vuk Rašović / Vesti online\nTrener fudbalera Crvene zvezde Miodrag Božović izjavio je danas da njegov tim mora da se izdigne iznad teskog momenta i poraza u 154. večitom derbiju i pobedi u Kruševcu Napredak u 2. kolu...\nKo će voditi "orliće" na Evropskom prvenstvu?\nPotpuno neočekivano, kako je sam rekao iz ličnih razloga, Tomislav Sivić se povukao sa mesta selektora mlade fudbalske reprezentacije Srbije pa će Fudbalski savez Srbije po hitnom postupku morati...\nPorazom od Napretka u Kruševcu Ivan Tomić je završio svoju epizodu na mestu trenera Partizana pošto mu je oz drugog pokušaja prihvaćena ostavka na to mesto.\nOtkaz srpskom treneru\nBez obzira na to što je u prethodnom periodu vrlo dobro vodio tim bivši trener Partizana Vuk Rašović dobio je otkaz u Belorusiji.\nFINA kup: Srbija lako do nove pobede\nBjeković: Sramota je za Partizan što mu je ovakva Zvezda uzela titulu!\n"Kad sam čuo Terzića da je naša liga najregularija i najpoštenija u Evropi, odlučio sam da gledam nameštena i neregularna prvenstva, tako sam prethodnih nedelja uživao u završnicama Premijer...\n11:43 >> 13:04\nNikolić: Potrebna su nam dva napadača!\nNovi trener fudbalera Partizana Marko Nikolić rekao je da su crno-belima potrebna dva napadača i da u njegovom bivšem klubu, Vojvodini, ima igrača koji mogu biti "zanimljivi" šampionu Srbije.


Joksimović: Vučić u Srebrenici - doprinos pomirenju\nM. D.\t 8. jula 2015. 19:00\nNajava premijera Srbije Aleksandra Vučića da će 11. jula prisustvovati komemoraciji u Srebrenici je pokušaj, način i doprinos pomirenju u regionu, izjavila je danas direktorka Centra za spoljnu politiku Aleksandra Joksimović.\n“Sinoćna poruka premijera da će otići u Srebrenicu je u značajnoj meri pokrila sve što se dešavalo pred SB UN i u tom kontekstu mislim da će biti pozdravljena ova odluka i to jeste pokušaj, način i doprinos pomirenja u regionu, odnosno želje i potrebe da se oda počast žrtvama”, rekla je Joksimović za RTS.\nJoksimović ocenjuje da odlaganje izjašnjavanja SB UN o rezoluciji o Srebrenici ide u prilog tome da se ostavi još malo vremena kako bi se došlo do kompromisa.\nPrema njenim rečima, region je još jednom pokazao da nije u stanju da se bori sa sopstvenim problemima i da je tema pomirenja visoko politizovana.\n“Kakva će verzija biti na stolu videćemo tokom dana. Mislim da nećemo imati nikakve novosti sve do sutra. Udaljili smo se u potpunosti od suštine problema. Postojale su želje da se obeleži taj dan, kako bi se setili žrtava, danas smo daleko od toga”, rekla je Joksimović.\nUpitana za reakciju zapada na najavu Rusije da će uložiti veto ukoliko dođe do glasanja o tom dokumentu, Joksimović je rekla da je sve jasnija konfrotacija zapada i Rusije i da se odnosi prema malim zemljama, kakva je Srbija, sa velikom pažnjom prate.\nMišljenja je da će ta najava ostati zabeležena kao momenat kada se Srbija oslonila na Rusiju u teškom trenutku.\nJoksimović je napomenula da je važno da Srbija nastavi put ka EU i da iskaže svoje stratešku i političku želju da se pridruži EU.\n“U danima koji su pred nama očekujem da će svojim daljim potezima još jednom pokazati da je to njen prioritet”, rekla je Joksimović.\nAleksandar VučićAleksandra JoksimovićSrebrenica


srbijasport.net - Vesti - Srpske lige - Romantika ponovo na Karaburmi\nUtorak, 21.05.2019 03:15\n26.08.2018 OFK Beograd 1917\nDobar pristup prema igri koji nije krunisan pobedom u premijernom meču isplatio se na utakmici protiv surčinskog Jedinstva. Mladići koji brane plavo-beli dres pružili su još bolju partiju na ovom meču i zabeležili prvu pobedu u novom šampionatu. OFK Beograd - FK Jedinstvo 3-1 (1-0).\nNavijači OFK Beograda su uživali gledajući napade mladog tima u talasima i pravo je čudo da Romantičari nisu uspeli da još nekoliko puta zatresu mrežu golmana Jovanovića.\nOFK Beograd je poveo Radojkovića već u 11. minutu. Do kraja prvog perioda igre gosti imaju sreće, a plavo-beli igrači manjak koncentracije prilikom završnog udarca na gol Jedinstva, te se poluvreme završava minimalnim vođstvom. Ulaskom ubojitog Milovanovića u 60. minutu OFK Beograd dobija na efikasnosti, a mladi napadač dva puta matira odbranu Surčinaca i postavlja konačan rezultat.\nSjajna partija mladog tima uliva veru navijačima i podseća na dane kada se na Karaburmu dolazilo da bi se uživalo u fudbalskoj igri.\nTrener Todorović je zadovoljan izdanjem svojih pulena i ne skriva da je ponosan na njih:\n-"Ostvarili smo prvu pobedu u prvenstvu protiv odlične ekipe Jedinstva koja ima velike ambicije za ovu sezonu. Pobeda jeste ubedljiva, ali smo propustili dosta šansi i na tome moramo raditi kako bi popravili efikasnost. Čestitao bih mojim igračima na dobro odigranoj utakmici i zahvalio se navijačima na podršci koju pružaju ovim mladim momcima."\nU narednom meču OFK Beograd gostuje ekipi IMT-a na Novom Beogradu.\nRadnički (NB) 0 : 0 Crvena Zvezda\nGSP Polet Dorćol 0 : 2 Kolubara\nLokomotiva 2 : 0 BSK Borča\nPrva Iskra 0 : 2 Radnički (O)\nStepojevac Vaga 2 : 2 Grafičar\nBASK 1 : 2 IMT\nOFK Beograd 3 : 1 Jedinstvo\n1 Kolubara 2 2 0 0 6\n2 IMT 2 2 0 0 6\n4 Radnički (O) 2 1 1 0 4\n5 Lokomotiva 2 1 1 0 4\n6 Grafičar 2 1 1 0 4\n7 Brodarac 2 1 0 1 3\n8 Jedinstvo 2 1 0 1 3\n9 Zvezdara 2 1 0 1 3\n10 Radnički (NB) 2 0 2 0 2\n11 BSK Borča 2 0 1 1 1\n12 GSP Polet Dorćol 2 0 1 1 1\n13 Crvena Zvezda 2 0 1 1 1\n14 Stepojevac Vaga 2 0 1 1 1\n15 BASK 2 0 0 2 0\n16 Prva Iskra 2 0 0 2 0


Preporuka: 535 / Link / Replika: 12 / Molimo vas da se ulogujete ili registrujete da biste mogli da šaljete komentare.\nPreporuka: 1712 / Link / Replika: 8 / Molimo vas da se ulogujete ili registrujete da biste mogli da šaljete komentare.\nPreporuka: 3317 / Link / Molimo vas da se ulogujete ili registrujete da biste mogli da šaljete komentare.\nPreporuka: 1605 / Link / Replika: 4 / Molimo vas da se ulogujete ili registrujete da biste mogli da šaljete komentare.\nPreporuka: 2568 / Link / Molimo vas da se ulogujete ili registrujete da biste mogli da šaljete komentare.\nPreporuka: 642 / Link / Replika: 23 / Molimo vas da se ulogujete ili registrujete da biste mogli da šaljete komentare.


Foto: Beta/Ne davimo Beograd/Luka Knežević\nrasa markovic\t 28.02.2018. 14:54h 15:45h\nInicijativa "Ne davimo Beograd" podržava napore kolektiva Železničke tehničke škole i UG "Odbranimo škole", samoorganizovanih nastavnika i radnika u obrazovanju, da spreče prodaju prostora Železničke tehničke škole i Visoke železničke škole strukovnih studija.\nSmatramo da je nedopustivo da prostor i objekat Železničke tehničke škole služi za potkusurivanje u odnosu javnog izvršitelja, Železnica Srbije, Ministarstva prosvete, nauke i tehnološkog razvoja i Ministarstva saobraćaja, i da se škola posmatra kao objekat visoke vrednosti na tržištu nekretnina i prepreka za izgradnju još jednog tržnog centra, piše u saopštenju.\nOvim putem upozoravamo javnost na to da nadležni organi nisu razrešili ovaj problem, koji je Ministar prosvete, nauke i tehnološkog razvoja Mladen Šarčević, okarakterisao kao grešku kojom je škola samo pukim slučajem 2014. godine uknjižena u katastar nepokretnosti kao vlasništvo Železnica Srbije, a ne kao državno vlasništvo pod ingerencijom Ministarstva prosvete, navodi Inicijativa.\nJavni izvršitelj je krajem januara 2018. samo odložio javnu prodaju škole za 60 dana. S obzirom na to da do sada nije učinjeno ništa da se ova greška otkloni, smatramo da je bojazan UG "Odbranimo škole" da je prodaja odložena dok se ne održe izbori sasvim osnovana, piše u saopštenju.\nStoga tražimo od Ministarstva prosvete, nauke i tehnološkog razvoja i\nMinistarstva građevinarstva, saobraćaja i infrastrukture da svojim propustima ne ugrožavaju školovanje đaka i rad nastavnika Železničke tehničke škole, saopštila je Inicijativa.\nInicijativa Ne davimo Beograd čvrsto veruje da društvo koje misli na svoju budućnost mora da ulaže u obrazovanje i da ga učini dostupnim svima.\nNE DAVIMO BEOGRAD: Predstavljen plan 30 minuta od posla do kuće\nNe davimo BeogradŽeleznička tehnička školaprodajaprotivljenjebeogradski izborilokalni izbori


Predsednik je naglasio da će se dodatno ulagati u železničku i putnu infrastrukturu, i podsetio da austrijski koncern Štrabag radi i niskogradnju i visokogradnju u Srbiji.\n„Dobrodošli ste sa sa opremom, signalnom mehanizacijom, preduzećima“, poručio je Vučić i podsetio da se gradi pruga Beograd - Budimpešta, 138 kilometara kroz Srbiju. „Srbija će postati lider u regionu po broju kilometrima autoputa. U poslednje dve godine otvorili smo 200 km autoputa i nastavićemo da radimo na tome. Pre šest ili sedam godina imali smo dvostruko manje kilometara autoputa od Hrvatske, a za šest meseci imaćemo više“, rekao je Vučić.\nPredsednik Srbije zahvalio je Austriji na podršci na uvođenju dualnog obrazovanja u školski sistem Srbije.\nPredsednik Austrije Aleksander van der Belen rekao je da pozitivan trend srpske privrede predstavlja odličan preduslov za intenziviranje razmene Austrije i Srbije i da je impresioniran realnim stopama rasta privrede Srbije.\n„U ovoj godini će privreda Srbije imati veći rast nego što se prvobitno prognoziralo. Veći od Austrije. Takav trend trena nastaviti i narednih godina“, naglasio je predsednik.\nVan der Belen je istakao da su odnosi dve zemlje sve bolji i intenzivniji, da se trgovinska razmena pozitivno razvija i da je sve veći broj austrijskih preduzeća koja uspešno posluju u Srbiji.\n„Optimističan sam da će i ovaj današnji sastanak između srpskih i austrijskih privrednika, stručnjaka i donosilaca odluka voditi ka intenzivnoj razmeni ideja i saradnje“, poručio je austrijski predsednik.\nPotpredsednik Privredne komore Austrije Ričard Šenc izjavio je da je robna razmena između Srbije i Austrije dostigla prošle godine rekordnu vrednost od 1,2 milijarde evra, ali da to nije dovoljno, jer ima prostora da ona raste.\nKako je naveo, pokazalo se da je moderna evropska i usklađena saobraćajna mreža od značaja ne samo za privredni rast pojedinačnih zemalja, već i za celokupan kontinent, ali da moramo da brže i efikasnije transportujemo naše proizvode na tržište.\n„To dovodi ne samo do društvene koristi, već podstiče i dodatne investicije. Svaki vremenski zastoj je ne samo pad kvaliteta života, već i pad privrede“, naveo je i naglasio da posebno mala i srednja preduzeća treba da dobiju priliku da postanu konkurentna, jer su upravo ta preduzeća u Austriji kičma privrede.\nTok kapitala, kako je rekao, odslikava odnose dve zemlje, budući da su austrijske kompanije do sada uložile u Srbiji 2,2 milijarde evra, kreirajući 20.000 radnih mesta.\nProširenje i modernizacija saobraćajne infrastrukture će, kako ocenjuje, dovesti do intenzivnije privredne saradnje naših zemalja.\nSrpsko-austrijski poslovni forum „Smart Traffic“, u organizaciji Privredne komore Srbije i Trgovinskog odeljenja Ambasade Austrije u Beogradu - Advantage Austria, okupio je 23 austrijske i isto toliko srpskih kompanija.\nNa skupu su održana i tri panela o železničkoj i saobraćajnoj infrastrukturi u Srbiji, na kojima su govorili predstavnici Železnica Srbije, Železnica Autrije, Evropske investicione banke, JP Putevi Srbije, Koridori Srbije i kompanije Štrabag Srbija.\nBilo je reči o tenderima i mogućnostima finansiranja infrastrukturnih projekata, a učestvovali su i predstavnici Instituta CIP, Svetske banke i Sekretarijata za saobraćaj Grada Beograda.\nTakođe, predstavljeni su najbolji primeri iz prakse - austrijski „know how“ i inovacije „at its best“ od strane predstavnika Tehničkog univerziteta u Gracu, kao i kompanije Plasher & Theurer, Voestalpine i Frauscher.


ZBOG HEMIJSKOG ORUŽJA: Evropska unija uvodi nove sankcije Rusiji - GlobalCir\nZBOG HEMIJSKOG ORUŽJA: Evropska unija uvodi nove sankcije Rusiji\nMinistri vanjskih poslova EU sutra će usvojiti nove sankcije protiv Rusije zbog navodnog korištenja hemijskog oružja, rekao je danas predsjedavajući Komiteta za vanjske poslove Gornjeg doma ruskog Parlamenta Konstantin Kosačev.\n“Skoro je sigurno da će ministri vanjskih poslova EU sutra u Luksemburgu zvanično potvrditi nove sankcije protiv Rusije”, istakao je Kosačev.\n“Drugo, da se sve optužbe protiv Zapada odbacuju, jer su oni ti koji nameću sankcije, te se stoga na njih ne može ni sumnjati”, objašnjava Kosačev.\nOn dodaje da je treći cilj taj da Zapad obezbijedi pravo da istražuje, tuži i kažnjva svaku zemlju u skladu sa svojim odlukama, a da pritom ne dozvoli drugoj strani da se upozna sa slučajem i potom iskoristi svoje ekonomske prednosti da utiče na tržišta i strana tijela.\nBritanski Foreign Office danas je saopštio da će ministri vanjskih poslova EU sutra na sastanku u Luksemburgu odobriti nove sankcije protiv pojedinaca i pravnih entiteta koji su navodno odgovorni za upotrebu i širenje hemijskog oružja.\nNešto ranije je višerangirani zvaničnik iz Evropskog vijeća izjavio u Briselu da nije poznato kada će i protiv koga biti uvedene sankcije u sklopu novih regulativa sa kojim su se 26. septembra saglasili predstavnici članica EU.\nNEIMENOVANI DIPLOMATI: Postignut dogovor o Brexitu


Objavljeno: 15:19, 14. Marta 2013.\nZVORNIK, Do kraja grijne sezone neće biti prekida u isporuci gasa preduzeću “Zvornik stan“, rekao je danas načelnik opštine Zvornik Zoran Stevanović.\nStevanović je novinarima potvrdio da je o tome juče postigao dogovor sa direktorom “BH gasa“ Adnanom Kresom.\n“Prezentovali smo gospodinu Kresi da će odbornici na prvoj narednoj sjednici Skupštine opštine Zvornik raspravljati o situaciji u `Zvornik stanu` i prijedlogu mjera kojima bi riješili pitanje dijela starih obaveza koje preduzeće ima prema `BH gasu`, najvjerovatnije kroz kreditno zaduženje preduzeća kod Investiciono-razvojne banke Republike Srpske”, rekao je Stevanović.\nNaglasivši da je razumljiv zahtjev “BH gasa“ koji traži da se pitanje starih obaveza riješi, Stevanović je zahvalio Kresi i svim radnicima “BH gasa“ na razumijevanju koje imaju prema građanima Zvornika.\n“Najveći teret `Zvornik stanu` upravo i jesu stari dugovi za gas nastali do 2005. godine. Posljednjih šest godina na sve načine pružali smo pomoć ovom preduzeću kako se kontinuitet grijanja ne bi prekinuo. Domaćinskim poslovanjem prekinuta je dubioza u koju je „Zvornik stan“ zapadao, preduzeće posluje pozitivno, uspijevaju servisirati znatan dio reprogramiranih obaveza i obaveza po sudskim presudama iz ranijeg perioda”, objasnio je Stevanović.\nDug “Zvornik stana“ za gas iznosi 3.620.000 KM i početkom ove sedmice “BH gas“ je upozorio “Zvornik stan” da će obustaviti isporuku gasa.\nDirektor “Zvornik stana“ Miodrag Jevtić istakao je da je najveći razlog što preduzeće ima zastoj u plaćanju obaveza prema “BH gasu“ mali stepen naplate od korisnika.\n“BH gas“ je juče prekinuo isporuku gasa Fabrici glinice “Birač“ zbog duga od 22.000.000 KM. Srna


Bivši sudski policajac u kolu sa žestokim kriminalcima – Zvornik Danas\nNaslovna/VIJESTI/Crna hronika/Bivši sudski policajac u kolu sa žestokim kriminalcima\nIgor Golubović Send an email 8. фебруара 2017\nBANJALUKA – Među 14 muškaraca koje MUP RS sumnjiči za osam pljački teških čak dva miliona maraka i druga krivična djela je i Vinko Knežević, bivši sudski policajac, koji je već duže vrijeme u bjekstvu, potvrđeno je za „Nezavisne“.Policiji odranije poznati Knežević je, kako je naglasio sagovornik „Nezavisnih“, u bjekstvu i za njim će biti raspisana potjernica, baš kao i za Dejanom Došenom i Nevenkom Božičićem.\nOni su obuhvaćeni akcijom MUP-a RS pod nazivom „Trezor“, tokom koje se policija riješila velikog tereta kada je riječ o dosad nerasvijetljenim krađama vrtoglavih svota novca, a koji se vuče još od 2004. godine!\nKO JE OBUHVAĆEN: U toj akciji, kako je potvrđeno „Nezavisnim“, uhapšeni su Siniša Straživuk, Jovica Karać, Miloš Mrđan, Tomislav Knežević te Radenko Žutić.\nU istom predmetu osumnjičeni su i Meho Adrović, Đorđe Ćulum, Slaviša Ćulum, Aljoša Galić, Milan Reljić te Vojislav Šešum, od kojih je većina već iza rešetaka, gdje izdržavaju zatvorske kazne.\nNije isključeno da će spisak imena biti veći, a kako otkrivaju izvori „Nezavisnih“, moguće je da će se proširiti i spisak nezakonitosti za koji ovu grupu terete.\n„Sumnja se da su ova lica izvršila još veći broj krivičnih djela, a istraga o tim slučajevima je u toku“, rečeno nam je iz policije.\nNajveći plijen koji su, kako se sumnja, odnijeli članovi ove grupe jeste onaj ukraden 21. aprila 2011. godine, kada je opljačkana Komercijalna banka u Gospodskoj ulici u Banjaluci, iz koje je ukradeno 1.035.230 KM.\n„Za tu pljačku osuđeni su već Milan Reljić i Aljoša Galić, a u njoj su učestvovala četiri lica direktno, te još jedan u organizaciji. Ovom akcijom ta pljačka miliona je potpuno rasvijetljena“, pojašnjava naš izvor.\nDarko Ćulum, direktor Policije RS, kaže da je Uprava za organizovani i teški kriminalitet, zajedno s pripadnicima CJB Banjaluka te Republičkim tužilaštvom, rasvijetlila osam razbojništava u poštama, bankama i počinjena tokom transporta novca, kao i tri izazivanja opšte opasnosti.\nSPISAK RIJEŠENOG: „Riječ je o razbojništvu u tržnom centru ‘Tropik’ počinjenom u Prijedoru 2004. godine, kada je materijalna šteta iznosila 81.000 KM“, rekao je Ćulum.\nRiješen je i slučaj iz 2006. godine, kada je u Banjaluci opljačkana Nova banjalučka banka, a šteta je iznosila 35.000 maraka.\nS bremena je policija obrisala i razbojništvo počinjeno 2007. godine u Banjaluci u Gospodarskoj banci, kada je šteta iznosila 2.500 maraka.\n„Riješen je i slučaj iz 2008. godine u Banjaluci, gdje se dogodilo razbojništvo nad ‘Poštama Srpske’ i Zaštitarskom agencijom ‘Centurion’, a šteta je iznosila 229.000 maraka“, kazao je Ćulum.\nSa spiska neriješenih obrisana je i pljačka počinjena 2009. godine u Banjaluci na štetu Raiffeisen banke u Dervišima, gdje je šteta iznosila 33.000 KM.\n„Rasvijetljeno je i razbojništvo nad Zaštitarskom agencijom ‘Alpha security’ iz 2010. godine, kada je šteta iznosila 572.000 maraka“, naveo je Ćulum.\nRiješen je, dakle, i slučaj iz 2011. godine, kada je opljačkana Komercijalna banka, a šteta je iznosila 1.035.000 KM.\n„Mi smo ovo razbojništvo rasvijetlili ranije i dva lica su osuđena, a sada smo utvrdili da su četiri lica direktno učestvovala u izvršenju tog krivičnog djela, a jedno lice bilo je u organizaciji“, naveo je Ćulum.\nPIŠTOLJ I BOMBE: Uz to, kako je dodao, rasvijetljena su i tri slučaja izazivanja opšte opasnosti, od kojih i onaj iz 2008. godine u kafiću „Kings“ u banjalučkom naselju Lauš, gdje je pucnjem iz pištolja ranjen Bojan Mrđan.\nRasvijetljen je i slučaj postavljanja bombe pod vozilo Milenke Vučen u novembru 2009, kao i bacanje ručne bombe ispred UO „Shakers“.\nDarko Ilić, načelnik Uprave za organizovani i teški kriminalitet MUP-a RS, rekao je da je riječ o organizovanoj kriminalnoj grupi, koju čini najmanje 15 lica, te da će za onima koji su u bjekstvu biti raspisana potjernica.\n„U pretresima smo pronašli oružje, eksplozivne materije, ručne bombe i druga sredstva za izvršenje krivičnih djela“, naveo je Ilić.\nOn je potvrdio da se radi o grupi koja je „operisala“ od 2004. godine.\n„Djelovali su kao organizovana kriminalna grupa, ali i pojedinačno. Većina lica je ranije osuđivana“, naveo je Ilić.\nPohapšeni su, inače, uglavnom iz Banjaluke, s tim što u samoj organizovanoj kriminalnoj grupi ima članova i iz FBiH, ali i iz drugih država.


Pinko – trendi modni karneval u srcu Beograda - Story\nPinko – trendi modni karneval u srcu Beograda\n13 Sep 2018 Promo\nPinko, jedan od najpoznatijih italijanskih premijum brendova, otvorio je novu radnju u srcu Beograda, na Obilićevom vencu, i priredio savršenu pink karnevalsku zabavu uz brojne umetnike na štulama, pantomimičare i žonglere.\nPoznata TV lica Danijela Buzurović, Maja Nikolić i Minja Miletić i mnogobrojne dame koje su došle na svečano otvaranje, imale su priliku da se upoznaju sa novom kolekcijom u kojoj dominiraju jake boje poput ljubičaste, koralno crvene, ali i pastelni tonovi za dnevne modne kombinacije.\nPinko se uvek razlikovao od drugih brendova, u želji da ženama ponudi jedinstveni modni koncept, kako kroz svoje koloritne kolekcije, tako i kroz brojne kolaboracije i kapsula kolekcije sa vodećim svetskim brendovima iz različitih industrija kao što su Coca Cola, Hello Kitty, INVICTA.\nPinko u svojim kampanja sarađuje sa vrhunskim top modelima koje su otelotvorenje Pinko jake i uspešne žene: Naomi Kembel, Eva Hercigova, Alesandra Ambrosio i Stela Maksvel koja je zaštitno lice kampanje za jesen-zima 2018.\nZato je Pinko poruka za sve žene: budite svoje, budite jedinstvene i verujte u žensku moć.\nBorku Tomović u seriji “Istine i laži” menja Sofija Juričan, a evo šta ona kaže o liku Vanje\nNovak Đoković: Neverovatno ne postoji, granice ne postoje, s verom je sve moguće


(UŽIVO) Narodna skupština RS podržala prekid saradnje sa SIPA | Banjaluka.net\n(UŽIVO) Narodna skupština RS podržala prekid saradnje sa SIPA\nNarodna skupština RS podržala je večeras zaključke Vlade RS u vezi njene ocjene o nezakonitom i neustavnom postupanju Agencije za istrage i zaštitu BiH (SIPA) tokom današnje akcije na području Novog Grada.\nPrema zaključcima, Narodna skupština potvrđuje da je akcijom SIPA došlo do teškog kršenja Ustava RS, Ustava BiH i zakona RS, te nepotrebnog ugrožavanja integriteta MUP-a RS i uznemiravanja građana i javnosti u cjelini.\n– Narodna skupština daje potpunu podršku zaključcima Vlade RS u vezi sa njenom ocjenom o neustavnom i nezakonitom postupanju SIPE na području opštine Novi Grad – navodi se u zaključcima.\nGlasanju, kao ni samoj posebnoj sjednici, nisu prisustvovali poslanici opozicionog bloka, jer je zasijedanje vodio potpredsjednik parlamenta Nenad Stevandić kojeg smatraju nelegitimnim.\nTokom rasprave, poslanik SNSD-a Vanja Bajić, koji dolazi iz Novog Grada, ustvrdio je to samo izgovor i da je stvarani razlog bojkota opozicije u tome što skupština potvrđuje odluku o prekidu saradanje sa SIPA, Sudom i Tužilaštvom BiH.\ns17:10 h, Predsjednica Vlade RS Željka Cvijanović izjavila da Vlada čvrsto stoji za stavova o prekidu saradnje sa SIPA, Tužilaštvom i Sudom BiH. Ona je kazala da ova odluka ne predstavlja odbranu optuženih za ratne zločine nego odbranu institucija RS.\n16:15 h, Predsjednik RS Milorad Dodik pozvao poslanike da usvoje zaključke Vlade o prekidu odnosa sa SIPA, Sudom i Tužilaštvom BiH zbog jutrošnje akcije u Novom Gradu. Dodik rekao da odnosi sa ovim institucijama trebaju biti prekinuti sve dok se uspostave procedure međusobne saradnje. U obraćanju poslanicima, Dodik izjavio da je jutrošnji upad mogao izazvati oružani sukob, ali da je to izbjegnuto;\n16:10 h Radovan Višković, šef poslaničkog kluba SNSD-a, izrazio nadu da je jutrošnji upad SIPA u Novom Gradu presedan koji se više neće ponavljati;\n16:00 h, Zoran Adžić, član Odbora za bezbjednost Narodne skupštine, kazao da Odbor podržava zaključke Vlade RS o prekidu svih odnosa sa SIPA, Sudom i Tužilaštvom BiH. Milanko Mihajilica (SRS RS), predsjednik Odbora, izdvojio mišljenje;\n15:45h Počela posebna sjednica Narodne skupštine Republike Srpske, sazvana na zahtjev premijerke Željke Cvijanović, zbog jutrošnjeg upada pripadnika SIPA u policijsku stanicu u Novom Gradu; Sjednicu bojkotuje opozicija, a na zasijedanje su došli i premijerka Željka Cvijanović i predsjednik Republike Milorad Dodik.\nOznake: Milorad Dodik, Nenad Stevandić, Radovan Višković, Željka Cvijanović


POČINJE TAJNI RAT: Neizbežan sukob ruskih Specnaz snaga i američkih specijalaca u Siriji | WebTribune\nHome SPEKTAR POČINJE TAJNI RAT: Neizbežan sukob ruskih Specnaz snaga i američkih specijalaca u Siriji\nPosted date: новембар 05, 2015 In: SPEKTAR\nSirija će uskoro postati bojno polje između SAD i Rusije, pri čemu će NATO stati na jednu stranu, a snage Sirije, Irana i Kine na drugu.\nBela kuća je zvanično najavila da će poslati specijalne snage u Siriju kako bi predvodile snage pobunjenika. To znači da će američka strana pokušati da svrgne Asada sa vlasti obučavanjem civila i boraca koji su protiv Asadove vlasti.\nLokalni stanovnici će biti obučeni za gerilsko i nekonvencionalno ratovanje na nivou američke jedinice. Na ovaj način, vlada koja bi uz pomoć SAD trebalo da zameni trenutnu vladu imaće obavezu prema SAD, što znači da će morati da prepiše sva sredstva i obveznice Amerikancima.\nWashington Post je naveo da će SAD poslati nešto manje od 50 savetnika za specijalne operacije koji će raditi sa snagama otpora koje se bore protiv Islamske države u Siriji, a koji neće učestvovati u direktnoj borbi.\nToliki broj savetnika može da se podeli u 3 tima i da obuči negde između 1.500 i 2.000 ljudi. Međutim, za svaka 3 tima koje najave, oni će poslati još 2-3 bez najave.\nDakle, glavni cilj SAD je da svrgnu Asada i postave onu vlast koja njima odgovara, kao što su učinili i u Ukrajini. Sirija takođe treba da postane zavisna od MMF-a i NATO-a. Ona će onda biti potčinjena zapadnoj hegemoniji koja je zahvatila Evropu.\nSada kada je to razjašnjeno, prenosimo izvod iz UK Daily Mail-a koji jasno ukazuje na to da se sprema tajni rat između Specnaza i specijalnih snaga SAD:\n„Navodi se da se Specnaz jedinice Vladimira Putina pripremaju za napad na pobunjenike koji se bore protiv sirijskog predsednika, a koje uglavnom podržava Zapad. Naređeno im je da eliminišu protivnike „po svaku cenu““.\nDakle, specijalne snage SAD će sarađivati sa pobunjenicima, dok ruske Specnaz snage pripremaju napad na pobunjenike.\nNeizbežno je da će doći do okršaja između ove dve strane. Ruske specijalne snage su zaista odlične, pogotovo kad je eliminacija i kontraobaveštajstvo u pitanju. Vojska SAD se s njima poslednji put suočila 1993. i 1994. godine u Bosni i Hercegovini, kada su Specnaz jedinice podržavale Srbe.\nUkoliko želite da saznate više o Specnaz snagama i njihovom delovanju, pročitajte radove Viktora Suvorova.\nSkriveni ratovi dovode do otvorenih konvencionalnih ratova. Sada smo došli u situaciju da dva kontratega spremaju operaciju jedan protiv drugog. Teško da će ovo moći da se okonča bez Trećeg svetskog rata.


Tanjug 12. juna 2021. 13:07\nBEOGRAD – Ugovor o rekonstrukciji i modernizaciji železničke pruge Subotica – Horgoš (granica sa Mađarskom), vredan skoro 87 miliona evra, svečano je potpisan danas u vladi Srbije.\nUgovor su potpisali, u ime Vlade Republike Srbije, ministar građevinarstva, saobraćaja i infrastrukture Tomislav Momirović, v.d generalnog direktora Infrastruktura železnice Srbije Nebojša Šurlan i, u ime izvođača radova, konzorcijuma „Karin Komerc MD doo Veternik“ i „RŽD Internešnl“, Krste Dubroja.\nPotpisivanju ugovora je prisustvovao i prvi zamenik direktora „RŽD Internešnl“ Mansurbek Sultanov.\nMinistar je nakon potpisivanja ugovora rekao da je ovo projekat od od posebnog značaja za Republiku Srbiju, kao i da je sproveden transparentan postupak za izbor strateškog partnera u cilju njegove realizacije.\nPrema njegovim rečima, izabran su provereni partneri, ruska kompanija „RŽD Internešnl“, koja u ovaj posao ulazi u konzorcijumu sa domaćom kompanijom „Karin komerc“.\nMomorović je rekao da je vrednost njihove ponude, koja je ujedno bila jedina na javnom pozivu, 10.227.146.290,06 dinara bez PDV-a. (oko 86,7 miliona evra).\n„Kada završe modernizaciju i rekonstrukciju, to cHe biti jedna od najmodernijih elektrificiranih evropskih železničkih deonica, kojom ce vozovi saobraćati brzinom do 120 km/h sa najmodernijom pratecom opremom i signalnim i bezbednosnim sistemima“, rekao je ministar.\nOn je dodao da je planirana i rekonstrukcija staničnih zgrada u stanicama Palić, Bački Vinogradi i Horgoš, stajališta Javno Skladište i Hajdukovo, kao i rekonstrukcija 13 putnih prelaza u nivou i 2 pothodnika.\nRok za završetak radova je 14 meseci od uvođenja izvođača u posao.


Pink “preoteo” Andreja Kulundžića od TV Prve : Crveni tepih\nPink “preoteo” Andreja Kulundžića od TV Prve\nTop spid, jedna od najpopularnijih srpskih TV emisija koja se bavi automobilizmom preselila se sa TV Prve na Televiziju Pink. Reč je o televizijskom izdanju “najbržeg magazina na Balkanu” koji već dugo uspešno uređuje i vodi Andrej Kulundžić .\nKroz sva ova aktuelna dešavanja širom planete, gledaoce vodi Andrej Kulundžić, naš istaknuti profesionalni automobilista sa bogatim iskustvom iz najprestižnijih svetskih takmičenja u kojima je nastupao više od deset sezona.\nGledaoci su u prilici da u jednoj neformalnoj atmosferi, ali iz veoma kompetentnog izvora saznaju o novitetima iz svetske automobilske industrije, kao i da kroz testove najprestižnijih modela, zajedno sa TV ekipom zakorače u ambijent u kome su automobilski snovi stvarnost. U aprilu 2012. godine Top spid TV Edition započinje partnerstvo sa Radio Televizijom Pink.\nOčekujemo uspešnu poslovnu saradnju, jer najbolji uvek idu sa najboljima, navodi se u saopštenju.


Najbrži put do zdravog i lepog osmeha!\nIzrdau jednokompozitne (male) plombe\nBele plombe odnosno plombe koje imitiraju boju zuba predstavljaju pouzdane materijale na koje možemo da se oslonimo, a da pacijentu pružimo i lepotu i dugotrajnost.\nSavremeni stomatološki aparati i materijali sa kojima se radi u stomatološkoj ordinaciji Bošnjak, kao i stručnost i dugogodišnje iskustvo stomatologa, obezbediće Vam kvalitetnu i pouzdanu uslugu.\nVaš predivan osmeh cilj je kome teži ova ordinacija.\nPonuda se odnosi na izradu jednokompozitne (male) plombe i stomatološki pregled.\nFenomenalnu akcijsku ponudu smo kreirali u saradnji sa stomatološkom ordinacijom Bošnjak iz Novog Sada.


Sud BiH oslobodio Nasera Orića optužbi za ratne zločine 1992. godine – Haber.ba\nSud BiH danas je izrekao oslobađajuću prvostepenu presudu ratnom komandantu Armije RBiH, Naseru Oriću, i pripadniku Armije BiH, Sabahudinu Muhiću.\nNaser Orić - Nezavisne.com\nOrića je Tužilaštvo BiH skupa sa drugooptuženim Sabahudinom Muhićem teretilo za ratne zločine počinjene 1992. godine na području Srebrenice.\nPrema optužnici, Tužilaštvo BiH teretilo je Orića, tadašnjeg komandanta, i Muhića, pripadnika Armije Bosne i Hercegovine (ARBiH), da su 1992. godine u mjestima Zalazje, Lolići i Kunjerac ubili tri zarobljenika srpske nacionalnosti…\nTokom suđenja koje je trajalo dvije godine Tužilaštvo BiH je pozvalo četiri vještaka da urade nalaze i mišljenja te saslušalo 14 svjedoka, među njima jednog zaštićenog (O-1) koji je kazao da je vidio kako je Naser Orić ubio tri zarobljenika. Uložili su i nekoliko materijalnih dokaza.\nS druge strane, odbrane Orića i Muhića su iskazima 18 svjedoka, kao i materijalnim dokazima, u potpunosti negirale navode optužnice iznoseći tvrdnje zaštićenog svjedoka odbrane da mu je nuđen novac da lažno svjedoči protiv Orića, uz obećanje da će mu porodica biti evakuisana. Odbrana Nasera Orića suđenje je zaključila tvrdnjom da je cijeli postupak, odnosno optužnica temeljena na neujednačenim iskazima nekredibilnog zaštićenog svjedoka O-1.\nPredsjedavajući Sudskog vijeća Šaban Makusmić rekao je da Tužilaštvo BiH nije van razumne sumnje dokazalo Orićevu i Muhićevu krivnju.\nTeme:Armija RBiH, izdvojeno, Naser Orić, oslobođeni krivnje, Sabahudin Muhić, Srebrenica, Sud BiH\nTabaković: “Hvala Bošnjacima što nisu dozvolili da budu izmanipulisani”\nPredsjednik bh. entiteta RS: “Srebrenica nam daje šansu da se pomirimo”\nOna je uspjela! Najbolji provjereni “recept” za gubitak 88 kilograma


Home INSTANT Košarac: Stvoreni preduslovi za izvoz ribe iz BiH u Rusiju\nMinistar spoljne trgovine i ekonomskih odnosa BiH Staša Košarac izjavio je da su stvoreni preduslovi za izvoz ribe iz BiH u Rusku Federaciju, te da se u narednom periodu očekuje početak ovog procesa.\n„Kancelarija za veterinarstvo BiH je, u saradnji sa Ministarstvom spoljne trgovine i ekonomskih odnosa BiH, usaglasila sertifikat sa Ruskom Federacijom i uskoro očekujemo izvoz ribe na ovo značajno tržište. Prema postojećoj praksi, trebalo bi da uslijedi proces sertifikovanja domaćih kompanija za izvoz, u okviru kojeg se očekuje dolazak nadležnih ruskih inspektora u BiH”, rekao je ministar Košarac.\nOn je dodao da je trenutno za izvoz ribe u Rusku Federaciju nominovano preduzeće ”Ribnjak Janj” d.o.o Tropik ribarstvo iz Banjaluke, te izrazo nadu da će u narednom periodu biti povećan broj kooperanata iz Republike Srpske i Federacije BiH.\n”U potpunosti smo opredijeljeni da sarađujemo sa Ruskom Federacijom, jer je tamošnje tržište veliko i značajno za poboljšanje poslovanja domaćih kompanija. Uvjeren sam da kompanije iz Republike Srpske i Federacije BiH prepoznaju ovaj kapacitet i da će se uskoro njihovi proizvodi naći na ruskom tržištu”, istakao je ministar Košarac.\nNajavio je da će u narednom periodu o ovom procesu razgovarati sa ambasadorom Ruske Federacije u BiH, te naglasio da će Ministarstvo spoljne trgovine i ekonomskih odnosa BiH nastaviti kontinuirano da radi na otvaranju novih tržišta za plasman domaćih proizvoda u cilju zaštite domaće proizvodnje.\nPrevious articleDženaza Emiru Hujiću sutra u Bihaću\nNext article10 praktičnih unapređenja koja bi nam svima dobro došla


Oboren Ginisov svetski rekord u prinosu pšenice – AGRO VESTI by agronews.rs\nJul 23, 2020 | agro danas, Aktuelno, Poljoprivreda, Svet, Teme, Usevi, Vesti, Zanimljivost\t|\nErik Vatson, poljoprivrednik iz Ešburtona, grada smeštenog na istočnoj obali Novog Zelanda, već je drugi puta oborio Ginisov svetski rekord najvišeg prinosa pšenice. Ove sezone prestigao je svoj dosadašnji rekordni usev iz 2017. godine koji je iznosio 16,791 t/ha.\nU proseku navodnjavani usevi pšenice na Novom Zelandu daju oko 12 t/ha, a Vatson je postigao zapanjujući rezultat sa prinosom od čak 17,398 t/ha.\nNjegov najnoviji uspeh rezultat je pokušaja uzgoja novih kultivara, prelaska na tečni azot i redovnijeg praćenja zdravlja biljaka. “Vrlo smo ponosni što smo postigli takav rezultat. Ginisov svetski rekord lepo je priznanje za naš naporan rad i inovacije koje smo uveli u proizvodnju”, kaže Vatson za fwi.co.uk . “Nakon što su nas oduševili rekordni rezultati u 2017. godini, otkrili smo na koji način da poboljšamo proizvodnju i postignemo još veći prinos”, dodao je.\n“Zadovoljni smo zbog visokih prinosa pšenice koju možemo da uzgajamo na našem gazdinstvu ako vidimo da se oni iz godine u godinu povećavaju za 100 do 200 kg/ha. Ipak, prevazišao sam svoj poslednji rekordni usev za gotovo 600 kg/ha što je nadmašilo čak i moja očekivanja”, zaključio je Vatson.\nPšenica koja se upisala u Ginisovu knjigu je sorte Kerin, kompanije KWS. Zasejana je u aprilu 2019. godine, a ovršana 17. februara 2020. godine. Ovaj ratar sarađivao je sa agronomima iz firme Bayer Crop Science koji su mu davali savete o agronomiji i sredstvima za zaštitu bilja u cilju dostignuća vrhunskih prinosa.\nTags: ginisov rekordPoljoprivredaprinos pšeniceusevi\nNesvakidašnja rakija porodice Skiba\nSmiljana Skiba po struci sociolog, od društvene naučnice postala je ekspert za ruže. Ona, u porodičnoj radionici u Pančevu, zapravo pravi rakiju od ruže a recept i dalje čuva u familiji


Razočarani File: Neću se više baviti Sejdić-Fincijem – mojKontakt portal – Radio Televizija Kontakt\nU Sarajevu je završen sastanak evropskog komesara za proširenje Štefana Filea sa predsjedavajućim Savjeta ministara BiH Vjekoslavom Bevandom i premijerima RS Željkom Cvijanović i FBiH Nerminom Nikšićem.\nFile je na konferenciji za novinare izjavio da je jako razočaran sinoćnjim razgovorima i da je odlučio zaključiti svoj angažman na pitanju Sejdić- Finci. Naglasio je da je sramota za političare da BiH krši međunarodne obaveze neisupnjavajući odluke Evropskog suda u Strazburu.\nFile je potvrdio da se jutros sastao i sa predstavnicima, kako je rekao, građanskog društva. Upozorio je predstavnike izvršne i zakonodavne vlasti u BiH da moraju uvažavati stavove građana, posebno kad je riječ o otvaranju radnih mjesta, ekonomiji i efikasnijem pravnom sistemu, ali je takođe naglasio da sve treba rješavati mirnim putem, a nikako nasiljem. Konferencija za novinare Štefana Filea, u Sarajevu još traje.


U izjavi datoj medijima, ovaj proizvođač istakao je pronalaženje nepoklapanja u svojim finalnim inspekcionim procesima izvršenim septembra meseca prošle godine. Od tada do danas, kompanija je izvela interne provere svih ovih nepravilnosti, kako je Rojters preneo.\nTestovi okruženja korišćeni za ispitivanja emisija i analize ekonomije goriva u većini Nissan fabrika širom Japana, nisu u liniji sa svim potrebama i poslednji inspekcioni rezultati su bazirani na izmenjenim merenjima, kako je na kraju otkriveno. Ove nepravilnosti u testiranjima zadesila su 19 modela koji se prodaju u Japanu.\n"Puna i veoma obimna istraga svih činjenica koje su navedene, uključujući slučajeve i porekla svih nepravilnosti nalazi se u punom jeku", izjavio je ovaj proizvođač automobila. "Nissan je uposlio vodeće japanske advokatske firme Nishimura i Asahi kako bi sprovele istragu centriranu oko razloga i implementacije pravilnih kontramera baziranih na njenim rezultatima."\nJapanski proizvođač automobila priznaje određene greške i ne želi da ništa eskalira u daleko veći problem nego što jeste.\nOktobra prošle godine, Nissan je otkrio da nesertifikovana inspekcija, koja je organizovana kao poslednja provera pred kraj godine, dolazi kao normalna stvar dugi niz decenija unazad u Japanu. Ona je automatski uslovila povlačenje preko 1,2 miliona vozila sa domaćeg tržišta. Kompanija je naglasila da nedostatak ljudstva predstavlja glavne uzročnike novonastalog problema.\nNissan dalje navodi da, uprkos falsifikovanju testova, ni jedan od njihovih modela zapravo ne odskače od svoje procenjene gorivne ekonomije i emisija iduvnih gasova. Ovaj brend tvrdi da će nastaviti sa istraživanjem ostalih mogućih polja neusklađenosti.\nKada su ovi problemi otkriveni krajem prošle godine, Nissan je automatski prekinuo svu proizvodnju vozila namenjenih matičnim i lokalnim, azijskim tržištima.


ZAJEDNIČKA STRATEGIJA I AKCIONI PLAN U OKVIRU PROJEKTA ADRION 5 SENSES - Sarajevska regionalna razvojna agencija\nZAJEDNIČKA STRATEGIJA I AKCIONI PLAN U OKVIRU PROJEKTA ADRION 5 SENSES\nOsnovni cilj projekta „Izgradnja ADRIONBrenda u turizmu: prepusti se uživanju u svih 5 čula – ADRION 5 SENSES“ je izgraditi i promovisati ADRION brand ime u turizmu kroz zadovoljavanje svih 5 čula turista. Specifični cilj projekta je da se usmjere napori relevantnih faktora u ADRION regiji na održivo planiranje fizičke i virtualne infrastrukture i valorizaciju i očuvanje prirodnog/kulturnog naslijeđa, u kojima pozitivna iskustva su za pamćenje se sjedinjuju, vodeći ka pozitivnom ishodu, kao što je odanost turista.\nU prethodnom periodu Sarajevska regionalna razvojna agencija SERDA je u skladu sa zahtjevima projekta provela aktivnosti na regionalnoj analizi destinacija i prikupila dobre prakse u upravljanju destinacijom, te pripremila nacrt zajedničke strategije i akcionog plana za Sarajevsku makroregiju. Cilj provednih aktivnosti je da se izvrši analiza turističke ponude na području Sarajevske makroregije sa aspekta senzornog turizma, te da se analiziraju resursi koji postoje na području Sarajevske makroregije a koji mogu biti dio senzornog turizma. Navedeni nalazi analiza su rezultirali Zajedničkom strategijom i Akcionim planom za Sarajevsku makroregiju. SERDA je nalaze analiza prezentirala na regionalnoj konferenciji koja je je održana u martu 2019. godine. Također, nalazi analiza su prezentirani i na Otvorenoj konferenciji koja je održana 16. aprila 2019. godine u Ferrari.\nPored prezentacije zajedničkih strategija i akcionih planova ostalih partnera u projektu, prezentirane su i inicijative i strategije za razvoj turističkih destinacija na području regije Romagna, rekonstrukcija Teatra Verid i Otvorenog laba koji je smješten u Teatru, kao i turističke rute koje imaju karakteristike senzornog turizma na području Ferrare.\nTakođer, u sklopu konferencije 17. i 18. aprila 2019. godine održan je i drugi sastanak Upravnog odbora projekta na kojem je diskutovano o komunikacijskim aktivnostima u okviru projekta, finansijskom izvještaju za treći izvještajni period, kao i aktivnosti koje će biti implementirane u nastavku projekta.


- Kosovo i Srbija moraju da pronađu rešenja za smirivanje situacije i dogovore se o daljem putu. EU će aktivno podržavati ove napore. I Kosovski i srpski lideri u potpunosti su odgovorni za sve rizike po bezbednost i blagostanje lokalnih zajednica i na Kosovu i u Srbiji - rekao je Borelj.\n- Dolazak oba glavna pregovarača u Brisel narednih dana prvi su pozitivan korak. Od ključne je važnosti da oni dođu sa mandatom da razgovaraju o daljem putu i pronađu održiva rešenja koja su u interesu građana - naglasio je on.\n- Ovo je ključno za postizanje sveobuhvatnog i pravno obavezujućeg sporazuma o normalizaciji njihovih odnosa, koji je neophodan kako bi i jedni i drugi napredovali na svojim evropskim putevima - rekao je on.\n- KFOR igra ključnu ulogu u pružanju podrške regionalnoj stabilnosti na Zapadnom Balkanu - zaključio je visoki predstavnik EU za spoljnu politiku i bezbednost.\nKosovo i Metohija KFOR Žozef Borel Brnjak Jarinje blokada\n29 SUSRET SA ISTORIJOM - OD ČEGA JE ŽIVEO TITO: Primao dve plate i čak tri dečja dodatka


Opština Ivanjica od juna zapošljava nove radnike – Info LIGA\nby infoLIGA · 28/03/2017\nU Opštinskoj upravi opštine Ivanjica u ovom trenutku zaposlen je 61 radnik na neodređeno i 10 radnika na određeno vreme. Uz ove brojke treba dodati i troje postavljenih lica, dva pomoćnika predsednika opštine i načelnika uprave. Prema merilima i kriterijumima Ministarstva finansija, međutim, opština Ivanjica ima čak 52 radnika manje od predviđenog broja koji mogu biti zaposleni u upravi. Ukupan broj od 116 dobijen je na osnovu kriterijuma koji predviđa da na 1000 stanovnika jedinice lokalne samouprave koja ima do 50.000 žitelja, dolazi 9,5 službenika.\nMinistarka državne uprave i lokalne samouprave Ana Brnabić, nedavno je izjavila da je Ivanjica prva među pet opština u Srbiji koja je ispunila zakonske obaveze, sa brojem radnika koji je daleko ispod maksimalnog dozvoljenog broja.\nNačelnica opštinske uprave Milanka Kolarević kaže da su bez obzira na nedostatak kadra u proteklom periodu, izvršeni svi poslovi i radni zadaci u skladu sa zakonom.\nOpština Ivanjica je sprovela objedinjenu proceduru, uvela e-upravu, u skladu sa novim zakonom o zaposlenima u jedinicama lokalne samouprave donela novu odluku o organizaciji opštinske uprave, novu sistematizaciju, kadrovski plan i sa minimalnim brojem zaposlenih, među prvim opštinama u Srbiji izvršila popis objekata u procesu ozakonjenja“, rekla je za InfoLIGU načelnica Kolarević.\nOna kaže da su pojedini zaposleni, da bi sve obaveze bile izvršene na vreme, pored svojih redovnih poslova dobijali i druge koji nisu bili u njihovoj nadležnosti, i konačno najavljuje nova zapošljavanja u opštini.\nPrema kadrovskom planu predviđeno je povećanje broja zaposlenih u upravi opštine Ivanjica, koje će naravno biti u saglasnostima koje daju Ministarstvo za državnu upravu i lokalnu samoupravu i Vlada Srbije. Međutim broj zaposlenih se može povećati samo za onoliko lica, za koliko ima sredstava u novčanoj masi za plate u lokalnom budžetu.\nKolarevićeva nije mogla potvrditi u ovom trenutku koliko će novih radnika biti primljeno u opštinsku upravu i na kojim radnim mestima, ali će se to prema najavama ministarke Brnabić znati u junu ove godine.\nNačelnica je potvrdila da će biti primana lica sa visokom školskom spremom u skladu sa sistematizacijom, čime će se nivo visokoobrazovanih u opštinskoj upravi podići na preko 60 odsto.\nNezvanično saznajemo da će potrebe za novim radnicima biti u svih osam odeljenja, u skladu sa zahtevima procesa rada.\nIz Opštinske uprave opštine Ivanjica tokom prošle i pretprošle godine otišlo je čak 15 lica. Od tog broja, njih 8 je uzelo novčanu otpremninu, četvoro je otišlo u penziju, dvoje promenilo poslodavca, dok je jedan radnik preminuo.\nPrema merilima i kriterijumima Ministarstva finansija i Vlade Srbije, opština Ivanjica u odnosu na broj stanovnika, u upravi, vrtićima, komunalnom preduzeću i svim ustanovama čiji je osnivač, može imati ukupno 352 radnika. Trenutno, JP „Komunalno“ zapošljava 91 radnika, Predškolska ustanova „Bajka“ 96, Dom kulture 14, gradska biblioteka „Svetislav Vulović“ 5, Opštinsko javno pravobranilaštvo 4, Turistička organizacija 3 i tri mesne zajednice po jednog radnika.\nTags: opstinaradna mestauposljavanje\nNezgoda na putu Pridvorica -Devici: Kamion se prevrnuo u reku\nIvanjica: Korona odnela još jedan život?!\nPočela Dečija nedelja, za odrastanje bez nasilja (VIDEO)\nNext story Akcija “Na pola puta“ do jubileja Nušićijade\nPrevious story Pozitivan rezultat u Lučanima bi otvorio vrata “plej ofa“


Strane investicije u prvom polugodištu 117,6 miliona KM – Magazin Plus\nHome/Strane investicije u prvom polugodištu 117,6 miliona KM\nStrana ulaganja u BiH u prvom polugodištu 2013. iznosila su 117,65 miliona KM što predstavlja smanjenje za oko 61,3% u odnosu na isti period prošle godine godine, revidirani su podaci Ministarstva vanjske trgovine i ekonomskih odnosa BiH.\nU prvom kvartalu ulaganja su iznosila 71,24 miliona KM, a u drugom 46,48 miliona KM.\nNajveća ulaganja u prvom polugodištu 2013. godine su bila elektroenergetski sektor i to kompanija ETF Rudnik i termoelektrane Stanari d.o.o. Stanari u iznosu 67,35 miliona KM, Comsar energy RS“ u ukupnom iznosu od 9,55 miliona KM, kao i ulaganje u oblasti telekomunikacija u Aneks d.o.o. u iznosu od 10,1 miliona KM.\nZnačajna su i ulaganja Al Jazeera Network u iznosu od 6,11 miliona KM, te Euro Media limited Brodcasting Company d.o.o. Sarajevo u iznosu od 3,32 miliona KM.\nZa ovaj period je još interesantno da je NLB Leasing imao ulaganje od 18,58 miliona KM, ali u istome periodu i povlačenje kapitala od 14,56 miliona KM, tako da ukupno ulaganje iznosi 4,02 miliona KM. Pored ovoga povlačenja kapitala značajno je i povlačenje kapitala od ulagača iz firme Mlijekoprodukt d.o.o. Kozarska Dubica u iznosu od 14,5 miliona KM. Izvještaji o stranim investicijama koje objavljuje Ministarstvo vanjske trgovine i ekonomskih odnosa BiH sadrže samo podatke o investiranju iz sudskih registara, a punu sliku o investicijama daju podaci koje prikuplja Centralna banka BiH.


Pošto batine u vreme posete Vučića i Orbana? - Lični stavovi - Dnevni list Danas\nPočetna » Dijalog » Lični stavovi » Pošto batine u vreme posete Vučića i Orbana?\nZorica Miladinović13.05.2022. 14:00\nOsnovni sud u Nišu osudio je policajce Miomira Petrovića i Miljana Tatića na po šest meseci zatvora, uslovno na dve godine, zbog toga što su pre pet i po godina prilikom privođenja zlostavljali i mučili maloletnike Aleksandra Tasića i Luku Nićiforovića.\nMladići su privedeni u noći između 20. i 21. novembra 2016. zbog toga što su na mostu kod Tvrđave u centru Niša skinuli nekoliko zastava Srbije i Mađarske, okačenih povodom održavanja zajedničke sednice njihovih vlada, kojom su predsedavali premijeri Aleksandar Vučić i Viktor Orban.\nU prvostepenoj presudi se precizira da je policajac Petrović Luku udarao nogama u leđa, vrat i noge, te pesnicama u rebra i stomak, a do „marice“ odveo sa savijenom rukom i hvatanjem za glavu povijajući je nadole.\nTatić je Aleksandru zadao više udaraca nogom u predelu glave, rebara i nogu, gazio ga po leđima i takođe ga sa zavrnutom rukom odveo do policijskog vozila. U „marici“ su ih zastrašivali da će „biti optuženi za državni udar i izazivanje međudržavne krize“.\nMaloletnici su se, inače, nakon početnog bežanja, vratili na lice mesta i nisu pružali bilo kakav otpor.\nPolicajci su na suđenju kategorički negirali da su bili nasilni i tvrdili su da su postupali po pravilima policijske službe, što je reklo i četvoro njihovih kolega.\nPritom su okrivili Danas zbog toga što im se sudi, podsećajući da tužilaštvo tri godine nije podizalo optužnicu, a da je to učinilo nakon pisanja našeg lista.\n„Očigledno je da se vodi medijska hajka protiv nas“, ocenili su, ne mogavši da objasne i zašto su maloletnici nakon privođenja imali vidljive povrede.\nUprkos tome što su povrede okarakterisane kao lake, a Aleksandar i Luka, inače dobri studenti teologije i prava, u trenucima mladalačke nepromišljenosti ili obesti remetili javni red u mir, građani na društvenim mrežama tvrde da je uslovna kazna za policajce „čista sramota“.\nZa krivično delo zlostavljanje i mučenje koje počini službeno lice u vršenju službe zaprećena je kazna zatvora do tri godine, odnosno do deset godina, jedan je od argumenata.\nRoditelji mladića su, pak, zadovoljni što su policajci uopšte osuđeni, valjda već sviknuti na to da država ume da ode na pauzu kada treba sankcionisati „vlast“, a da ono što se dešava u policiji ostaje u policiji.\nU presudi, uostalom, jasno piše da se policajci kažnjavaju jer su postupali na način kojim se „vređa ljudsko dostojanstvo“, a ono je ovde već dugo na rasprodaji.\nKrivična prijava protiv Nišlije zbog prodaje kopije satova poznatih marki\nAleksandar VučićCrvena tačkaLični stavMiljan TatićMiomir PetrovićViktor OrbanZorica MiladinovićNiš


Poslovni forum "Coca-Cola HBC" Sarajevo: Održivo poslovanje strateški prioritet\nFoto: Nedžad Uglješa | Poslovni forum "Coca-Cola HBC" Sarajevo: Održivo poslovanje strateški prioritet\nMirsada Lingo Demirović 06.12.2017 18:30\nSARAJEVO - U okviru poslovnog foruma, "Coca-Cola HBC" B-H Sarajevo danas je predstavila prvi lokalni izvještaj o održivom poslovanju za 2016. godinu.\nRiječ je o izvještaju koji pokazuje poslovanje, smjerove kojima ova kompanija ide kada je u pitanju zajednica, način poslovanja, okruženje, okoliš, zaposlenici, dobavljači, ali i kupci.\nRuža Tomić-Fontana, generalna direktorica "Coca-Cola HBC" za BiH, Hrvatsku i Sloveniju, kazala je da je vođenje poslovanja na održiv način strateški prioritet za ovu kompaniju.\n"To je sastavni dio naših poslovnih procesa i omogućava nam da budemo pokretači pozitivnih promjena, te pouzdan i poželjan partner, koji čuva prirodna bogatstva i stvara dodatnu vrijednost. Godinama razvijamo svoju praksu koja se odnosi na odgovornost na tržištu, prema okolišu u lokalnoj zajednici i radnom okruženju", kazala je Tomić-Fontana.\nOna je prisutne informisala i o činjenici da ova kompanija učestvuje sa 0,5 posto BDP-a u BiH, što nije zanemariv postotak, na što je ukazao i Senad Kreso, profesor na Ekonomskom fakultetu u Sarajevu.\nU izvještaju o održivom poslovanju na lokalnom nivou kompanija "Coca-Cola HBC" iznijela je impresivne rezultate.\nU periodu od 2010. do 2016. ova kompanija je uspjela za 46 posto smanjiti potrošnju vode, čak 96,3 posto otpada nastalog u proizvodnom procesu je reciklirano, a 65 posto budžeta za nabavku ova kompanija koristi od domaćih dobavljača.\nTomić-Fontana posebno je ponosna na volonterski rad zaposlenika ove kompanije, te je iznijela i podatak da je od 20 mladih ljudi koji su u "Coca-Coli" radili preko ljeta, njih 12 dobilo posao.\nDodala je da ova kompanija takođe ima namjeru da još intenzivnije organizuje usavršavanje za veliki broj mladih ljudi od 18 do 30 godina, koji se ne obrazuju, a kojima treba usmjeravanje.\nU toku foruma, u okviru kojeg su ekonomski stručnjaci raspravljali o izvještaju ove kompanije, konstatovano je da bi bilo dobro kada bi 20 uspješnih kompanija sljedeće godine uz pomoć ekipe stručnih i odgovornih ljudi iz "Coca-Cole" takođe pripremili ovakav jedan lokalni izvještaj o održivom poslovanju.\nVelma Pijalović, stručnjak Ekonomskog foruma Sarajevo, koja je i sama radila na izvještaju, istakla je da je prvi put urađen jedan ovakav izvještaj s ciljem da se svim interesnim grupama predstave dostignuća kompanije u oblasti održivog razvoja.\nU jučerašnjem poslovnom forumu učestvovali su stručnjaci iz kompanije "Coca-Cola HBC", Ekonomskog instituta Sarajevo, Ekonomskog fakulteta u Sarajevu, Inspektorata RS, te iz Američke privredne komore.


Pravljenje brzih beleški Apple Pencil-om - iMagazin\nPravljenje brzih beleški Apple Pencil-om\n2018/04/16 | 17:00\nJedna od iPad-ovih skrivenih funkcija je pravljenje brzih beleški uz pomoć Apple Pencil-a. Na taj način možete i direktno pristupiti aplikaciji Notes na zaključanom ekranu. Pogledajmo kako to funkcioniše i kako omogućiti ovu opciju.\nPodrška za Apple Pencil više nije ekskluzivna za iPad Pro. iPad 2018, lansiran pre nekoliko nedelja, omogućava korišćenje tog uređaja. Jeftinija kombinacija novog iPad-a i Apple Pencil-a je savršena prilika da u jednom uređaju imate notes za skiciranje, vođenje beleški i rad – i to u jedinstvenoj digitalnoj formi.\nApple je dao sve od sebe kako bi sve potrebe bile zadovoljene softverskom podrškom, a iOS 11 – usprkos svojim početnim problemima – je prvi korak u tom smeru. Nema potrebe da kupujete dodatne aplikacije drugih razvojnih timova kako biste iskoristili sav potencijal Apple Pencil-a. Odličan primer je aplikacija Notes, koja je nadograđena, pa joj možete pristupiti preko zaključanog ekrana, bez otključavanja uređaja.\nAko Apple Pencil-om dodirnete zaključani ekran, sistem će vas automatski odvesti u aplikaciju Notes. Ipak, prvo trebate omogućiti navedenu funkciju. Otvorite Settings > Notes, tu možete da izaberete između različitih opcija, na primer, da nastavite da pišete zadnju belešku na mestu na kom ste stali ili da odmah otvorite novu.


Udovičić: Sudska dodela pobede Albaniji šok i nepravda\nBeta\t 10. jula 2015. 22:00\nMinistar omladine i sporta Srbije Vanja Udovičić osudio je večeras odluku Suda za sportsku arbitražu (CAS) u Lozani da fudbalskoj reprezentaciji Albanije dodeli pobedu nad Srbijom u prekinutom prošlogodišnjem meču, i ocenio da je time “naneta nemerljiva nepravda” selekciji Srbije.\n“Ne može da se opiše šok koji je ovakva odluka izazvala. Nemerljiva je nepravda naneta onima koji su samo imali želju da se na terenu bore za pobedu svog tima i svoje zemlje, potpuno sportski. Epilog ovakve odluke je poruka koja je užasno opasna za sport, a daje prednost onima koji do rezulata žele da dođu nefer igrom”, navodi se u saopštenju ministra Uvovičića.\n“Žao mi je naših sportista i znam kakav je osećaj, ali verujem da ih ni ovakvi presedani neće pokolebati i da ćemo na terenu opet pobeđivati jer smo bolji”, dodaje se u saopštenju.\nCAS je danas preinačio kazne Evropske fudbalske unije (UEFA) za utakmicu Srbije i Albanije prekinutu oktovra 2104. godine, te je sada utakmica registrovana službenim rezultatom 3:0 za Albaniju.\nUEFA je prvobitno registrovala meč službenim rezultatom 3:0 za Srbiju jer reprezentacija Albanije nije htela da nastavi meč nakon prekida izazvanog neredima nastalim zbog pojave bespilotne letelice s nacionalističkim simbolima iznad stadiona u Beogradu.


Vlada RS u izveštaju za SB UN\nizvor: agencije foto: 01.05..2019.\nVlada Republike Srpske uputila je 21. izveštaj Savetu bezbednosti Ujedinjenih nacija u kojem govori o protivpravnoj blokadi formiranja Saveta ministara BiH od strane SDA, koja traje više od šest meseci od proteklih Opštih izbora u BiH.\n- SDA blokira imenovanje novih ministara da bi članove srpske koalicije koja je pobedila na izborima držala dalje od funkcija, čime se prenebregava volja glasača iz Republike Srpske. Antidemokratska blokada od strane SDA mora biti okončana, naročito zato što je\nzaustavila napredak BiH ka evropskim integracijama i ekonomskoj reformi – stoji u izveštaju koji je Vlada Srpske uputila Savetu bezbednosti UN.\nU delu II iz izveštaja, objašnjava se da Srpska podržava saradnju BiH sa NATO-om, ali se protivi pridruživanju BiH bilo kom vojnom savezu. U ovom delu se takođe\nobjašnjava da ne postoji veza između integracija u NATO i EU i da BiH ne može da podnese povećanje vojne potrošnje koje bi zahtevalo članstvo u NATO-u.\n- RS ima pravo da izražava stavove o tim pitanjima, naročito zato što Ustav BiH Narodnoj skupštini RS daje ključnu ulogu u ratifikaciji ugovora – saopšteno je iz Vlade Republike Srpske koja u ovom izveštaju, kao i ranije, izražava svoja viđenja o ključnim pitanjima i problemima sa kojima se suočava BiH, a s ciljem razjašnjavanja svojih stanovišta članovima Saveta bezbednosti i međunarodne zajednice.\nRS naglašava svoju podršku evropskim integracijama BiH, ali konstatuje da je "blokada formiranja Saveta ministara od strane SDA zaustavila napredak" .\nPosebno je analizirana "provokativna i pravno neutemeljena inicijativi SDA da ospori ime Republike Srpske".\n- Ustav BiH na nekoliko mesta priznaje Republiku Srpsku upravo pod tim imenom, a ništa u njenom imenu nije suprotno konvencijama o ljudskim pravima. Inicijativa SDA je politički destabilizujuća zato što osporava samo postojanje RS, čime se udara u srce Dejtonskog sporazuma – istakli su iz Vlade RS.\nU delu V izvještaja, iz Vlade RS objašnjavaju zašto je nova odluka Ustavnog suda BiH protiv Dana RS "neutemeljena u zakonu", a u delu VI da "institucije BiH ne ispunjavaju svoju obavezu u pogledu zaštite bezbednosti zemlje".\n- Institucije BiH ne uspevaju da se izbore ni sa migrantskom krizom ni sa pretnjom od terorizma – stoji u izveštaju.\nU delu VII govori se o međunarodnim i nezavisnim komisijama koje je Republike Srpska formirala za istraživanje ratnih stradanja u Sarajevu i Srebrenici.\n- Bilo je nužno formirati komisiju za Sarajevo, koja će se baviti istraživanjem stradanja sarajevskih Srba, zato što je FBiH nije osnovala kako je prije mnogo godina naložio Dom za ljudska prava BiH. Komisija za Srebrenicu baviće se istraživanjem stradanja svih žrtava u području Srebrenice, bez obzira na njihovu nacionalnu pripadnost. Komisija nije pokušaj da se negiraju veliki zločini počinjeni protiv Bošnjaka, niti da se zanemari stradanje Srba, što je bio slučaj u dosadašnjim istraživanjima – saopštili su iz Vlade RS.\nRepublika Srpska je u konačnici naglasila svoju opredeljenost za Dejtonski sporazum i puni suverenitet BiH, ali i da insistira da Kancelarija visokog predstavnika u BiH i strane sudije u Ustavnom sudu BiH budu ukinuti.


OLIMPIJAKOS DOVEO VELIKO POJAČANJE Potencijalni Zvezdin rival angažovao nestašnog Francuza, koji je IGRAO za Inter\nUkoliko preskoči Omoniju (sreda, 17 časova) u trećem kolu, Olimpijakos će biti poslednja prepreka Crvenoj zvezdi na putu do Lige šampiona.\nBeogradski i atinski crveno-beli su prošle sezone igrali u grupnoj fazi, a Grci su počeli da se pojačavaju za "meč sezone".\nNakon što je početkom nedelje za tri miliona evra iz Gimaraeša stigao Pepe, Olimpijakos je predstavio najzvučnije pojačanje, Jana Mvilu.\nOn je u Atinu doputovao ovog popodneva i nakon što prođe lekarske preglede, staviće potpis na trogodišnji ugovor sa Olimpijakosom.\nFrancuski internacionalac u grčku prestonicu dolazi bez obeštećenja, pošto je raskinuo ugovor sa Sent-Etjenom, ali će prema pisanju tamošnjih medija Olimpijakos morati da izdvoji oko pet miliona evra za njegovu platu, bez bonusa.\nInače, u pitanju je fudbaler koji igra na poziciji defanzivnog veznog i koji je važio za jednog od najvećih talenata u Francuskoj. Dok je nastupao za Ren za njega su se otimali najveći klubovi, ali ga je nestašan duh koštao veće karijere. To ga je ujedno koštalo i izbacivanja iz nacionalnog tima, pošto je sa 22 godine "proteran" iz reprezentacije Francuske, zbog noćnih izalazaka dok je bio sa mladom selekcijom.\nNakon toga, otišao je u Rusiju, gde je nastupao za Rubin, a bio je član Intera i Sanderlenda, dok je poslednje dve sezone nastupao za Sent-Etjen.\nFudbaleri Crvene zvezde igraju meč sezone protiv Milana u revanšu šesnaestine finala Lige Evrope, srpski tim nikada u istoriji nije pobedio "rosonere".


Tekst objavljen: 05.08.2016 11:59\nFunta je u četvrtak zabeležila najveći pad posle Brexit glasanja u junu, dok su ostale glavne valute koje su uglavnom u korelaciji sa globalnim rastom, jačale pošto je Centralna Banka Engleske objavila niz koraka koje će preduzeti kako bi podržali privredu Velike Britanije.\nPored toga što su smanjili kamatne stope na rekordno nizak nivo od 0.25 procenata, sa prethodnih 0.5 procenata, Centralna Banka Engleske je objavila i dva nova programa. Prvi je kupovina visoko kotiranih korporativnih obveznica u iznosu od 10 mlrd funti, a drugi je potencijalno do 100 mlrd funti, kako bi se osigurali da banke mogu da nastave sa kreditiranjem čak i posle smanjenja kamatnih stopa.\nFunta je oslabila 1.5 procenata u odnosu na dolar u roku od pola sata nakon objave odluke Centralne Banke Engleske i početka govora guvernera Marka Karnija. Funta je oslabila 1.4 procenta na 1.3136 dolara. U odnosu na evro je oslabila 1.1 procenat, na 84.59 penija. Dolar, koji je zabeležio šestonedeljni minimum nakon vrlo slabih podataka o BDP u drugom kvartalu u SAD prošle nedelje, ojačao je usled dobitaka ostvarenih u odnosu na funtu.\nDolarski indeks, koji meri vrednost valute u odnosu na korpu 6 glavnih valuta, ostvario je rast od 0.3 procenta na 95.832 poena, zadržavajući se iznad minimuma od 95.003 poena koji je zabeležio početkom nedelje.\nU četvrtak se međubankarsko devizno tržište otvorilo na nivou od 123.15/45. Tokom prepodnevnog dela trgovanja dinar je ojačao na 123.00/30, uz fluktuacije od 5 para. Obim zabeležen na međubankarskom tržištu do 12.30 časova iznosio je 5.2 miliona evra po prosečnom kursu od 123.2771. Tokom popodnevnog dela trgovanja dinar je pao na 123.10/40. Tržište se zatvorilo na 123.15/45.\nObim na međubankarskim prekonoćnim pozajmicama (BEONIA) je iznosio 6.030 miliona dinara na nivou od 2.65 do 2.90.


Kraće vrijeme i manji troškovi gašenja firmi\n04.05.2018. / 7:43\nBANJALUKA, Skraćeni dobrovoljni likvidacioni postupak omogućiće brže zatvaranje onih firmi koje ispunjavaju sve uslove za to, uz minimalne troškove.\nOva novina omogućena je Nacrtom zakona o likvidacionom postupku, koji je Vlada Srpske usvojila na posljednjoj sjednici.\n– Skraćeni dobrovoljni likvidacioni postupak sprovodi se tako da poslije donesene odluke o prestanku rada preduzeća svi ortaci, članovi ili akcionari preduzeća daju notarski ovjerene izjave da su izmirene sve obaveze prema povjeriocima i radnicima i da se slažu da se sprovede ovaj postupak. U skraćenom dobrovoljnom likvidacionom postupku takođe ne treba da bude imenovan likvidacioni upravnik i samim tim troškovi su svedeni na minimum – navedeno je u nacrtu zakona.\nNovina u ovom zakonskom rješenju odnosi se i na unovčenje imovine u likvidacionom postupku, odnosno likvidacioni upravnik, uz saglasnost povjerilaca, pokretnu imovinu koja nije unovčena može predati humanitarnim organizacijama, socijalnim i obrazovnim ustanovama ako one na to pristaju.\nU poslovnoj zajednici koja je insistirala na donošenju ovog zakonskog rješenja navode da je neophodno ubrzati proces likvidacije preduzeća jer su dosadašnje prakse pokazale da taj proces dugo traje i iziskuje velike troškove.\n– Do sada je likvidacioni postupak dosta dugo trajao i tu proceduru treba skratiti. Pored toga, s jedne strane u RS imamo ubrzanu proceduru otvaranja firmi, a novim zakonskim rješenjem omogućeno je da ona preduzeća koja imaju dovoljno likvidnog novca i žele ići u neke nove poduhvate likvidaciju mogu završiti u što kraćem vremenskom periodu, uz minimalne troškove – kazala je direktorica Privredne komore RS Dragica Ristić, koja je bila i član radne grupe koja je učestvovala u izradi Nacrta zakona o likvidacionom postupku.\nRistićeva očekuje i da učešćem šire društvene zajednice dodatno bude unaprijeđen tekst ovog zakonskog rješenja kroz javne rasprave.\nU programu ekonomskih reformi RS za period 2018-2020. godine navedeno je da će Vlada RS inovirati Zakon o likvidacionom postupku.\n– Cilj donošenja novog zakona je smanjenje troškova i ubrzanje procedure zatvaranja preduzeća jer su osnovni problemi u likvidacionom postupku dužina trajanja samog postupka, ali i veliki troškovi – navedeno je u Nacrtu zakona o likvidacionom postupku. Glas Srpske\nTagovi: dragica risticfirmelikvidacioni postupakprivredna komora republike srpskerepublika srpska\n25.12.2020 | 14:36\nI bivši načelnik Čelinca bi da bude predsjednik Privredne komore RS\nVlasnici „Krajina osiguranja“ za sada ne žele da ulažu u to društvo\nStanje u ŠG „Čemernica“ na ivici socijalnog bunta\nOd danas moguće plaćanje kriptovalutama u onlajn prodavnici "Konzuma"\nTel Aviv najskuplji grad za život na svijetu\nVeće plate i bonusi Nijemcima zaposlenim u državnoj upravi\nZanimljivo bi bilo provjeriti kako su još dobili čišćenja snijega za narednu sezonu.\nVišković: Vlada RS nastoji da poboljša položaj zaposlenih u svim sektorima\nVlada ,prvo, mora da ima elemente te institucije, a to znaci:inspektorat koji bi ;nemilice, strucno i beskrupulozno ,vrsio kontrole i…\nZa rudare od mene podrska od srca.Mora se ici do kraja.Jedino resenje u ovoj drzavi je opsti kolaps koji bi…\nSrpska tužila „Pošte Srpske“ zbog isplate invalidnina\nDajte, molim vas, manite nas vijesti o 8 hiljada maraka. Još malo pa će upisivanje u djelovodnik biti članak.\nGlobalni dug: Prosječno zaduženje po čovjeku 37.500 dolara\nA kome smo to duzni?


Advokati Beograd – advokat za radno pravo i oblast rada - Advokatska Kancelarija Slavica Janjić Beograd\nAdvokati Beograd – advokat za radno pravo i oblast rada\nRadno pravo je naziv za skup pravnih normi kojima se uređuje nastanak, sadržina i prestanak radnog odnosa, kao i pravni položaj subjekata radnog prava. Radni odnos je pravni odnos između subjekata radnog prava. Subjekti radnog prava su nosioci prava i obaveza iz radnog odnosa – poslodavac i zaposleni. Radni odnosi mogu biti individualni i kolektivni.\nRadno pravo obuhvata skup svih onih pravnih normi kojima se reguliše:\n– nastanak, sadržina i prestanak radnog odnosa,\n– pravni položaj subjekata radnog prava (poslodavci, zaposleni, sindikati, država, udruženja poslodavaca, službe za zapošljavanje, fondovi za socijalno osiguranje, inspekcija rada).\nAdvokat za radno pravo, pravo pruža pravnu pomoć (pravnim i fizičkim licima) i\ndaje stručne savete u vezi svih pravnih pitanja iz oblasti radnog prava i rada.\nAdvokat za radno pravo se bliže bavi pravnim pitanjima koja se odnose na:\n• nastanak radnog odnosa,\n• pravni položaj zaposlenih,\n• pravni položaj poslodavca,\n• promene u vezi radnog odnosa,\n• izrada poslovnih akata u vezi radnog prava i radnih odnosa,\n• prestanak radnog odnosa,\n• zastupanje stranaka povodom tužbi iz radnog odnosa.\nU pogledu pitanja zasnivanja radnog odnosa, advokat za radno pravo pruža usluge koje obuhvataju precizno i stručno tumačenje prava zaposlenih iz radnog odnosa, kao što su sklapanje odgovarajućeg ugovora o radu, zaštita zaposlenog na radu, zaštita svih prava zaposlenih, ako što su pravo na zaradu, godišnji odmor, bolovanje, isplatu zarade, zaštita posebnih kategorija zaposlenih, zaštita od nezakonitog otkaza o radu. Advokat za radno pravo, u ovom segmentu radnog prava, takođe pruža usluge stavljanja ugovora o radu, kolektivnog ugovora i pravilnika o radu za potrebe poslodavaca, kako bi se osigurala usklađenost svih internih akata sa Zakonom o radu i obezbedio nastanak radnog odnosa u skladu sa zakonom.\nPravni položaj zaposlenih i poslodavaca je regulisan Zakonom o radu, te su na taj način definisana njihova prava i obaveze. Advokat za radno pravo istupa i za potrebe zaposlenih i potrebe poslodavaca, kako bi njihova prava i pravni položaj tokom radnog odnosa bio na zakonski način utemeljen. Advokat za radno pravo daje zaposlenima stručna mišljenja povodom radnih odnosa i svih zakonskih odredbi koji ga uređuju, detaljno informiše u vezi zaštite od zlostavljanja na radu (mobing), diskriminacije i o drugim zakonom zagarantovanim pravima zaposlenih. Advokat za radno pravo pruža usluge savetovanje i iz oblasti poreskog prava, kao bitnog elementa kod izbora poreski optimalne politike zarada za poslodavca. Advokat za radno pravo osigurava, svojim angažovanjem, poslodavcima, pomoć pri uspostavljanju pravno uređenog radnog okruženja kroz izradu svih internih akata koji definišu prava, obaveze i odgovornosti poslodavca i zaposlenih.\nPored Zakona o radu, kao najvažnijeg zakonskog akta koji određuje radno pravo, poslodavci su u obavezi da izrađuju i interna dokumenta u skladu sa odredbama zakona o radu. Advokat za radno pravo, u to smislu, pruža sledeće usluge poslodavcima: izrada kolektivnih ili izrada pravilnika o radu i ostalih pravnih akata u vezi radnog prava odnosno radnih odnosa, izrada pravilnika o načinu unutrašnjeg uzbunjivanja, izrada pravilnika o zabrani zlostavljanja na radu i zabrani diskriminacije, izrada ugovora o radu u skladu sa kolektivnim ugovorima i zakonima iz oblasti rada, izrada otkaza ugovora o radu.\nAdvokat za radno pravo, u skladu sa izmenama uslova rada i obimom poslovanja poslodavca, omogućava da se na zakonski način izvrše izmene ugovora o radu i ostalih pravnik akata poslodavca, čime se štiti pravni položaj i zaposlenih i poslodavaca.\nUkoliko dođe do nezakonitog prestanka radnog odnosa, advokat za radno pravo, prilikom podnošenja tužbe za povredu radnog prava, prikuplja potrebnu dokumentaciju i zastupa stranke pred nadležnim organima u cilju zaštite njihovih prava iz radnog odnosa.\nAdvokat za radno pravoAdvokati BeogradAdvokatska kancelarija Janjić i Opsenica i partneriAdvokatska kancelarija Slavica JanjićIzrada poslovnih akata u vezi radnog prava i radnih odnosaObaveze poslodavacaPoslodavacPrava i obaveze subjekata radnog pravaPrava zaposlnihPravni položaj poslodavcaPravni položaj zaposlenihPrestanak radnog odnosaPromene u vezi radnog odnosaRadni odnosRadno pravoZakon o raduZaposleniZastupanje stranaka povodom tužbi iz radnog odnosa\nPisana odbrana u prekršajnom postupku


Ostali sportovi - Veslanje: Zlatni Miloš i srebrni kadetski dublskul na prvenstvu Srbije\nVeslanje: Zlatni Miloš i srebrni kadetski dublskul na prvenstvu Srbije\nU subotu i nedelju, 21. i 22.septembra 2013.godine, na Adi Ciganliji održano je Prvenstvo Srbije u veslanju na kojem su se za medalje na najjačem domaćem veslačkom takmičenju borili pioniri, kadeti, juniori i seniori u ženskoj i muškoj konkurenciji.\nVeslački klub Tamiš nastupio je sa devet posada u najjačem sastavu. Posle uzbudljivih jutarnjih trka u kvalifikacijama oko 11 časova startovala su finalna nadmetanja u kojima je viđeno mnogo neizvesnih trka u kadetskoj konkurenciji dok su u seniorskoj svi favoriti opravadali tu ulogu. Jedna zlatna, tri srebrne i dve bronzane medalje predstavljaju ukupni bilans uspeha Veslačkog kluba Tamiš na ovogodišnjem Prvenstvu Srbije u veslanju.\nUlogu favorita imao je Miloš Stanojević, senior Tamiša i reprezentativac Srbije, koji je u skifu za lake veslače rutinski kroz kvalifikacije došao do finala. Zajedno sa Milošem kroz kvalifikacije je borbenim veslanjem do finala lakog skifa dospeo i mlađi senior Tamiša Mihajlo Atanackov. U finalnoj trci Miloš je kontrolisao trku od samog starta i osvojio osmu zlatnu medalju za redom u ovoj disciplini, Mihajlo Atanackov je svojim petim mestom u finalu pokazao da će vremenom postati vrhunski veslač i dobar partner Milošu u dublskulu za lake veslače.\nMiloš Stanojević je osvojio još dve srebrne medalje u dvojcu i četvercu veslajući sa svojim reprezentativnim partnerima i time je sa zlatom i dva srebra postao ubedljivo najuspešniji sportista ovogodišnjeg Prvenstva Srbije.Mladi veslači Tamiša poneseni uspehom svog starijeg kolege takođe su zablistali, pre svega kadetski reprezentativci Srbije Miloš Đorđević i Ilija Karličić koji su osvojili srebrnu medalju u dublskulu za kadete u kojoj je bila najveća i najjača konkurencija.\nPored srebra Miloš i Ilija su zajedno sa juniorima Kostom Novakovićem i Oliverom Ivanom Ondrikom osvojili bronzu u četvercu bez kormilara i ponovili prošlogodišnji uspeh u ovoj disciplini.\n– “Vrlo sam zadovoljan ostvarenim rezultatima veslača Tamiša na ovogodišnjem Prvenstvu države. Na početku godine smo zacrtali dva osnovna cilja, ostvarenje norme za Miloša i Iliju za kadetske reprezentativce Srbije i osvajanje medalje na državnom. Uz standardno odličnog Miloša Stanojevića u lakom skifu uspeli smo da ostvarimo oba cilja. Čestitam momcima i posle male pauze i odmora krećemo sa pripremama za sledeću sezonu“\n– prokomentarisao je nastup pančevačkih veslača za Poluvreme.rs, trener Milan Smilić.\nI na kraju veliki uspeh veslača Tamiša začinio je veteran Jovan Opačić osvajanjem bronzane medalje u skifu.


Milići: Izmjene u upisnoj politici\npetak, 21 mart 2014 10:10\nMilići - Ministarstvo prosvjete i kulture Republike Srpske od naredne školske godine ponudiće izmjene upisne politike srednjih škola u skladu sa potrebama tržišta, istaknuto je juče u Milićima na sastanku predstavnika Ministarstva i Aktiva direktora srednjih škola regije Birač.\nNačelnik Odjeljenja za srednje obrazovanje i vaspitanje u Ministarstvu Mira Grbić rekla je Srni da je planirano ukidanje zanimanja mašinski tehničar i da se uvode dva nova zanimanja u četvorogodišnjem i jedno u trogodišnjem stepenu obrazovanja.\nU četvorogodišnjom obrazovanju uvode se zanimanja mašinski tehničar za kompjutersko konstruisanje i mašinski tehničar za motore i motorna vozila, a u trogodišnjem zanimanje mehaničar grejne i rashladne tehnike.\nPlanirane su i izmjene u okviru saobraćajne struke, pa će u drugom razredu učenici moći da se opredijele za tehničara za špediciju i logistiku.\nU okviru struke elektrotehnika u planu je da bude ponuđen nastavni plan za četiri godine i program za prvu godinu za tehničara mehatronike.\nOve godine se za treći razred radi program za arhitektonskog i građevinskog tehničara u okviru struke geodezija i građevinarstvo.\nInovacije u okviru struke ugostiteljstvo, trgovina i turizam zanimanje ugostiteljsko-kulinarski tehničar na zahtjev škola i poslovne zajednice razdvojeno je na dva zanimanja.\nPredsjednik regionalnog Aktiva direktora srednjih škola Radomir Madžarević rekao je Srni da je saradnja sa resornim Ministarstvom važan preduslov za uspješno ostvarivanje upisne politike.\nOn je dodao da je prethodno, u saradnji sa lokalnom zajednicom, potrebno da se odrede potrebe zajednice za određenim zanimanjima.\nDanašnjem sastanku u Srednjoškolskom centru "Milutin Milanković" u Milićima prisustvovali su direktori srednjih škola iz Zvornika, Srebrenice, Bratunca, Šekovića, Vlasenice i Milića.


Fon der Lajen pozvala na globalnu saradnju baziranu na fer odnosima i poštovanju - EU Delegacija u Srbiji\nVi ste ovde:Početna»Vesti iz Brisela»Fon der Lajen pozvala na globalnu saradnju baziranu na fer odnosima i poštovanju\nBy Nebojsa objavljeno\t 22/01/2020 Vesti iz Brisela\n„Moramo da nadogradimo i modernizujemo međunarodne forume kako bismo zajedno među narodima pronašli rešenja“, rekla je predsednica Evropske komisije Ursula von der Lajen u posebnom obraćanju na 50. Svetskom ekonomskom forumu, govoreći o promenjivom globalnom poretku i viziji Evrope na tu temu.\nOna je posebno istakla klimatske promene kao glavni globalni izazov, koji zahteva trenutne akcije, i objasnila šta Evropska unija preduzima.\n“Evropa će do 2050. biti prvi klimatski neutralan kontinent na svetu. Učiniće sve što je potrebno da otključa investicije, inovacije i kreativnost koja je potrebna”, napominje Fon der Lajen, dodajući da će iz evropskog budžeta milijardu evra biti uloženo tokom naredne decenije.\nPrilike koje dolaze sa zelenom tranzicijom podjednako pomažu u stvaranju inovacija, vrednosti i radnih mesta. Fon der Lajen ohrabruje trgovinske partnere EU da rade na stvaranju globalnih uslova, gde porez na granice ugljenika neće biti neophodan.\n„Ovo je primer novih modernih međunarodnih okvira koji su nam potrebni. To pokazuje da ako sarađujete sa Evropom, naći ćete pouzdanog partnera koji će raditi na održivom svetu“, rekla je ona.\nU Davosu, Fon der Lajen se sastala i sa američkim predsednikom Donaldom Trumpom i razgovarala o brojnim pitanjima važnim za odnose između EU i SAD.\n„Uverena sam da možemo da postići pozitivne rezultate u odnosima Sjedinjenih Država-EU u trgovini, kao i u oblasti tehnologije, energije i još mnogo toga“, naglasila je.\nPredsednica Evropske komisije pozvala je na zajedničku odgovornost u pronalaženju načina za prihvatanje promena i da je neophodno uvažiti moć saradnje. Saradnja zasnovana na pravičnosti i međusobnom poštovanju ono je što je nazvala „geopolitikom međusobnih interesa“ – onom za koju bi Evropa radila.


Izložba fotografija u Narodnoj biblioteci „Detko Petrov“ – lep rezultat druženja mladih iz Dimitrovgrada sa mladima iz Prihvatno-tranzitnog centra - Far\nU Narodnoj biblioteci „Detko Petrov“ u Dimitrovgradu danas je otvorena izložba fotografija, nastala kao rezultat radionica na kojima su se mladi iz Dimitrovgrada upoznavali i družili sa svojim vršnjacima koji borave u ovdašnjem Prihvatno-tranzitnom centru.\nRadionice i izložba organizovane su od strane Grupe za decu i mlade „Indigo“, dok je suorganizator Udruženje „Fokus Caribrod“.\nOd nešto većeg broja nastalih radova odabrane su 23 fotografije koje čine zanimljivu postavku, i na specifičan način donose različite priče o mladim migrantima koje je životni put doveo baš u ovu sredinu. Sve fotografije propraćene su kraćim tekstovima koji se uglavnom pojavljuju dvojako, na srpskom i na engleskom jeziku, i posmatraču prenose emocije, misli i situacije kroz koje su ovi mladi ljudi prošli i prolaze.\nKombinacija radova u boji i crno-bele tehnike predstavlja i upečatljivu simboliku, a prelazak sa crno-belih na fotografije u boji ukazuje na to da su mladi migranti, nakon svih teških momenata koje su preživeli, u Dimitrovgradu sklopili prijateljstva koja su vratila boje u njihove živote, objašnjava Ivan Topalović iz Grupe „Indigo“, dodajući da to u isto vreme osvetljava našu sredinu kao gostoljubivu, ali i sredinu koja prihvata sve različitosti.\n„Fotografije koje se mogu videti na izložbi nose zaista tešku migrantsku priču, kroz poruke koje su mladi želeli da nam prenesu. Takođe, kada govorimo o njihovom kvalitetu, fotografije su odlične i sa umetničke strane; možemo videti jednu sjajnu ekspresiju na samim radovima i u načinu na koji se predstavlja data tema“, kaže Topalović, i ističe da su upoznavanje i razmena ideja među mladim ljudima svakako nešto što ih oplemenjuje i čini boljim.\nU nekoliko radionica koje su u Dimitrovgradu organizovane od početka godine učestvovalo je petnaestak mladih ljudi, za koje je ovo bila prilika da se upoznaju, razmene životna iskustva, popričaju o načinu života u različitih sredinama, o svojoj kulturi i međusobnim sličnostima i razlikama, ali i da zajedno obiđu Dimitrovgrad i upoznaju ga na nešto drugačiji način, kaže Topalović.\nPrema njegovim rečima, Grupa za decu i mlade „Indigo“ pomaže prihvatnim centrima od samog početka migrantske krize, a same aktivnosti organizuju se u skladu sa idejama mladih i njihovim potrebama.\n„Nadamo se da ćemo ideju za ovakve izložbe proširiti i na druge gradove, i pokazati i drugim mladim ljudima kako mogu da budu kreativni kada je u pitanju ovakav vid razmene kulture“, ističe Topalović, i dodaje da ovakve izložbe do sada nisu organizovali u drugim mestima, mada su slične akcije povezivanja mladih iz lokalne sredine sa njihovim vršnjacima migrantima uspešno sprovođene i u susednom Pirotu. Mlade prirodno povezuje upravo njihova mladost i energija, a na starijima je da razmisle na koje načine mogu da im omoguće da se još lakše i bolje upoznaju, kaže on.\nStefan Pavić iz Dimitrovgrada, koji je autor većine izloženih fotografija, zadovoljan je kako samom izložbom, tako i radionicama koje su joj prethodile, a u kojima su se ovdašnji mladi sa svojim vršnjacima upoznavali kroz razgovore, ali i kroz zanimljive igre, rešavanje zadataka i zagonetki. Cela priča za njega je, kaže, bila veoma pozitivno iskustvo koje bi, ako bude prilike, rado ponovio. Prema njegovim rečima, ideja o izložbi rodila se spontano kroz druženje i razgovore, kao što su spontano nastale i same fotografije, koje su uglavnom snimane u Prihvatno-tranzitnom centru i okolini, te u lokalnom parku. Sklonost ka crno-beloj tehnici ovde je imala ulogu i da skrene pažnju na činjenicu da život nije uvek ružičast, te da u njemu često preovladavaju i mračni tonovi, kaže mladi fotograf.\n„Ne pokušavamo da menjamo svet, ali pokušavamo da učinimo da se migranti bolje osećaju u našoj sredini i da upoznaju našu kulturu“, kaže Pavić, i dodaje da je za njega bilo veoma prijatno iznenađenje kada je uvideo da neki od mladih migranata već znaju dosta o Dimitrovgradu i da su upoznati sa pričama o ovdašnjim lokalitetima, kakva je, na primer, ovde čuvena Strošena češma. „Ipak, ima i dosta toga što nisu znali, tako da smo se u celini veoma lepo ispričali“, dodaje.\nRadionice i izložba fotografija, koju će zainteresovani u narednom periodu moći da pogledaju u „Sobi Detka Petrova“ u Narodnoj biblioteci u Dimitrovgradu, realizuju se u okviru projekta „Podrška obrazovanju dece izbeglica i migranata kroz formalne i neformalne obrazovne aktivnosti u školskim upravama Niš i Leskovac“ i uz podršku UNICEF-a.\nФото-изложба на младежи ще бъде открита на 23 февруари в Народна библиотека „Детко Петров” в Димитровград Изложба фотографии на Мила Колев и Стефан Павич в НБ „Детко Петров” на 21 април Среща: Мила Колев и Стефан Павич – Фотографията е занаят, който може да се тренира и усъвършенства Младежи от Димитровград ще участват във фестивала „Арлекин” в гр. Варна с документалния филм „Големи сърца в малките хора”\nГрупа за деца и млади ИндигоДимитровградИван ТопаловичизложбамигрантимладежиНародна библиотека Детко ПетровпроектработилницаСдружение Фокус ЦарибродСтефан ПавичУНИЦЕФфотографииФотографияЦариброд


- Izrazili smo našu zabrinutost nemačkoj strani zbog situacije u oblasti naše saradnje u sektoru bezbednosti na internetu. Rekli smo da smo ove i prošle godine otkrili brojne napade na naše ustanove i organizacije i da su dolazili sa nemačkog dela interneta - naglasio je Lavrov, prenosi ruska novinska agencija TASS.\nPrema njegovim rečima, ruski Nacionalni centar za koordinaciju kompjuterskih incidenata od januara 2019. godine do maja 2020. godine identifikovao je 75 slučajeva u kojima su ruski resursi, uključujući više od 50 kancelarija vlasti, bili na udaru hakera sa nemačkog dela interneta.\nLavrov je napomenuo da su podaci o svih 75 slučajeva prosleđeni odgovornim nemačkim vlastima i da je primljeno samo sedam odgovora u kojima nije bilo nikakvih objašnjenja o upitima.\nRuski ministar spoljnih poslova je nakon razgovora sa Masom dodao da je Nemačka zainteresovana za nastavak konsultacija o pitanjima informativne bezbednosti.\nOn je podsetio da je 2018. godine postojao mehanizam za konsultacije o bezbednosti na internetu ali da je nemačka strana taj mehanizam umanjila pre dve godine, te da danas postoji interesovanje za nastavak sličnih dijaloga u raznim formatima.\nNAJVEĆA KRAĐA IKADA Dok je CIA špijunirala druge, hakeri joj ispred nosa POKRALI POVERLJIVE INFORMACIJE


Ruski predstavnik: Rezolucija UN nema veze sa ljudskim pravim\nTanjug 7. aprila 2022. 17:34\nNJUJORK – Rezolucija o suspenziji učešća Rusije u Visokom komesarijatu UN za ljudska prava (OHĆR), o kojoj će danas glasati Generalna skupština svetske organizacije, nema nikakve veze sa ljudskim pravima, izjavio je zamenik predstavnika Ruske Federacije u UN Genadij Kuzmin.\n„Ono što danas vidimo jeste pokušaj Sjedinjenih Američkih Država da zadrže dominantnu poziciju i potpunu kontrolu, da nastave liniju kolonijalizma ljudskih prava u međunarodnim odnosima“, rekao je Kuzmin na sednici Generalne skupšstine UN.\nNa današnjoj sednici glasaće se o predlogu SAD, Ukrajine i još nekoliko zemalja da Rusija bude suspendovana iz Visokog komesarijata za ljudska prava (OHĆR) zbog „grubog i sistematskog kršenja ljudskih prava“, nakon napada ruske vojske na Ukrajinu.\nZa suspenziju Rusije potrebna je dvotrećinska većina, a uzdržani glasovi se ne računaju.\nRusija je upozorila članice UN da će glas „za“ ili uzdržanost biti u Moskvi viđen kao neprijateljski gest sa posledicama na bilateralne veze.\nLibija je bila suspendovana iz OHĆR 2011. godine zbog nasilja protiv demonstranata koje su izvele pristalice tadašnjeg lidera Muamera Gadafija.\nOHĆR se sastoji od 47 stalnih članica koje bira Generalna skupština UN.\nRusija je za stalnu članicu izabrana posle privremene pauze na novi trogodišnji mandat od početka 2021. do kraja 2023. godine.\nStalni članovi imaju pravo glasa prilikom donošenja odluka ili posebnih sednica Saveta.\nČlanovi Saveta imaju mandat od tri godine i nemaju pravo na trenutni ponovni izbor nakon dva uzastopna mandata.\nOHĆR održava najmanje tri redovne sednice godišnje, u ukupnom trajanju od 10 nedelja ili više.


Košarkaši Budućnosti napuštaju teren, Foto: Starsport©\n- U dogovoru sa Čovićem direktor i sportski direktor ABA lige omogućili neregularnost u petoj utakmici finala i fizičke napade na igrače Budućnost Volija\nObjavljeno: 23.04.2019. 00:05h\nKošarkaši Budućnosti nisu davali izjave za medije nakon poraza u petom meču finalne serije ABA lige protiv Crvene zvezde.\nNedugo nakon finala oglasili su se saopštenjem:\n- U dogovoru sa Čovićem direktor i sportski direktor ABA lige omogućili neregularnost u petoj utakmici finala i fizičke napade na igrače Budućnost Volija.\nIgrači i stručni štab Budućnost Volija su večeras doživeli horor, linč i fizičko nasilje. Nakon napada koji su zabeležile kamere i preneli svi mediji uključući i srpske, a koje su snimili i članovi naše delegacije, kada su igrači gađani upaljačima, drškama, stolicama i drugim predmetima i kada su napadnuti od strane velikog broja navijača na terenu, povukli su se u svlačionicu, spašavajući se od agresije, potpuno nezaštićeni od strane policije i pored obećanja koje je policija danas poslala klubu u zvaničnom saopštenju.\nSvesni da je atmosfera takva da nema uslova da se odigra utakmica, od čelnika ABA lige, za koje smo dobili informaciju da su ucenjeni od strane Crvene zvezde, tražili smo da se isprazni dvorana ili da se utakmica odigra sutra. Nažalost, mada su Novosel i Čabarkapa videli da su naši igrači u pravom smislu reči jedva izvukli živu glavu i da bi došlo do ozbiljih povreda košakaša i stručnog štaba, sa potencijalno smrtnim ishodom da su još par minuta ostali na terenu, insistirali su na tome da se za pet minuta vrate na teren, sa pretnjom da će se utakmica registrovati sa službenim rezultatom od 20:0 u korist Crvene zvezde.\nO svim dešavanjima ćemo detaljno i sa dokazima informisati klubove vlasnike ABA lige jer sa ljudima koji su nas doveli u ovu neprihvatljivu i ponižavajuću situaciju, ABA liga od večeras ne postoji. Očekujemo njihovu smenu - navodi se u saopštenju.\nZVEZDA JE ŠAMPION JADRANA: Ponižena Budućnost predala titulu i Evroligu u prepunom Pioniru!\nKK BudućnostSaopštenjeABA ligaKK Crvena zvezdaTitula


FBiH najavljuje bezbednosne mere ako RS ne odustane od rezervnog sastava policije - 14.05.2019, Sputnik Srbija\nFBiH najavljuje bezbednosne mere ako RS ne odustane od rezervnog sastava policije\nPredstavnički dom Parlamenta FBiH usvojio je na današnjoj sednici zaključke povodom najava o formiranju rezervnog policijskog sastava u Republici Srpskoj. 14.05.2019, Sputnik Srbija\n20:34 14.05.2019 (Osveženo: 03:53 26.08.2021)\n© Sputnik / Dejan SimićSpecijalne jedinice policije RS\nPredstavnički dom Parlamenta FBiH usvojio je na današnjoj sednici zaključke povodom najava o formiranju rezervnog policijskog sastava u Republici Srpskoj.\nNakon višečasovne burne rasprave izglasani su zaključci koje je 23. aprila donela Komisija za bezbednost i za njih su glasali svi prisutni poslanici, osim HDZ poslanika koji nisu prisustvovali glasanju.\nTokom rasprave potpredsedavajući Mladen Bošković (HDZ) izjavio je da taj klub ne bi podržao donošenje zakona o uvođenju rezervnog sastava policije u Federaciji BiH.\nOHR traži da Republika Srpska ne uvodi rezervni sastav policije\n25 April 2019, 09:05\nZaključcima se traži od predstavnika međunarodne zajednice u BiH, pre svega Kancelarije visokog predstavnika, da „zbog narušavanja sigurnosti i uznemirenosti građana BiH“ odmah i neodložno zaustavi „antidejtonske aktivnosti“ na donošenju zakona o izmenama i dopunama Zakona o policiji i unutrašnjim poslovima Republike Srpske.\nOd nadležnih državnih institucija Parlament traži procenu bezbednosno-političke situacije u zemlji nakon usvajanja nacrta spomenutog zakona.\nParlament poziva Vladu FBiH i preporučuje kantonalnim vladama da popune aktivni policijski sastav u sladu s pravilnicima o unutrašnjoj sistematizaciji radnih mesta policijskih službenika, kao i njihovo adekvatno opremanje.\nAko aktivnosti na donošenju zakona u RS ne budu obustavljene, Federacija će preduzeti adekvatne mere za zaštitu bezbednosti svih građana, navodi se u zaključcima.